Lakši plasman organskih proizvoda: Srbija i Republika Srpska međusobno priznaju nacionalne sertifikate - AgroSmart\nMinistar poljoprivrede Branislav Nedimović dogovorio se danas sa ministrom poljoprivrede Republike Srpske Borisom Pašalićem o međusobnom priznavanju nacionalnih sertifikata za organsku proizvodnju.\nPostignuti dogovor će proizvođačima organske hrane značajno olakšati plasman svojih proizvoda kako na teritoriji Srbije, tako i u Republici Srpskoj. Na sastanku dva ministra dogovorena je i zajednička organizacija BIOFEST-a u septembru u Banja Luci u cilju boljeg povezivanja proizvođača i trgovaca organskim proizvodima, ali i daljem jačanju njihovog plasmana robe na dva tržišta.\nProizvodnja organske hrane predstavlja jedan od najprofitabilnijih sektora poljoprivrede i sve je više tražen na najplatežnijim svetskim tržištima od SAD-a i Skandinavije do zemalja Bliskog Istoka. Upravo je na tim prostorima organska hrana iz Srbije prepoznata kao visokokvalitetna zbog čega su naši proizvođači sve zastupljeniji na njima.\norganska promet republika srpska


Gostovanje u Pančevu kao uvertira za Vojvodinu - OK Radnički Kragujevac\nNakon pobede nad Novim Pazarom, kojom su okončali period nešto slabijih rezultata, odbojkaše Radničkog u subotu od 16 časova, u pančevačkoj hali „Strelište“, očekuje duel 16. kola BPŠ Superlige Srbije protiv još jedne ekipe iz donjeg dela tabele, Borca iz Starčeva. Biće to ujedno i poslednja provera za Kragujevčane uoči revanš meča polufinala Kupa Srbije sa novosadskom Vojvodinom u „SBB Jezeru“.\nUtakmica sa Pazarcima došla je, čini se, u najboljem mogućem trenutku za kragujevačke odbojkaše, kojima je očajnički bila potrebna jedna rutinska pobeda za povratak poljuljanog samopouzdanja nakon tri vezana poraza.\nNisu učenici Dragana Kobiljskog otvorili ovaj meč na najbolji mogući način, pošto su uvodni set prepustili protivniku, ali su se u nastavku trgli, došli do svoje prepoznatljive igre i na kraju trijumfovali sa 3:1 u setovima, uz blistavu partiju mladog korektora Alekse Matića, koji je pokazao da nije bez razloga uvršten na širi spisak reprezentativaca.\nPotrudio sam se da opravdam poverenje trenera Dragana Kobiljskog na ovoj utakmici. Maksimalno sam se zalagao za svaki poen i to mi se na kraju isplatilo. Zaradio sam epitet najboljeg poentera utakmice, sa 33 osvojena poena. Ipak, najvažnije od svega je to što smo se nakon par poraza ovim trijumfom vratili na pravi put, sa koga više nemamo nameru da skrenemo, uverava Matić.\nNa predstojeće gostovanje ekipi Borca iz Starčeva, koja zauzima pretposlednje mesto na superligaškoj tabeli, odbojkaši Radničkog odlaze kao izraziti favoriti, ali daleko od toga da ih očekuje lak posao.\nBorac ima vrlo iskusnu ekipu, koja je u stanju da namuči bilo kog protivnika u ligi, naročito u svojoj dvorani. Tako su na parketu pančevačke hale „Strelište“ bodove ostavile dve ekipe iz samog vrha tabele, Niš i Ribnica, kao i sve bolji požarevački Mladi radnik.\nKoliko je ekipa iz Starčeva zapravo nezgodan rival, Kragujevčani su već imali priliku da se uvere u prvom međusobnom odmeravanju snaga ove sezone u „SBB Jezeru“, kada su uz dosta napora uspeli da zabeleže pobedu, rezultatom 3:1.\nSve to poziva na budnost u redovima ekipe Dragana Kobiljskog pred subotnje gostovanje u Pančevu. Samo strpljivom, zrelom igrom, uz minimum oscilacija, odbojkaši Radničkog mogu računati na pobedu u ovom duelu, kojom bi napravili najbolji mogući šlagvort za predstojeći revanš meč polufinala Kupa Srbije protiv novosadske Vojvodine.\nBorac ima veoma iskusnu ekipu, predvođenu jednim od najboljih poentera lige, korektorom Aleksandrom Gmitrovićem. Poznati su po tome da pružaju odlične partije na svom terenu, tako da nas očekuje nimalo laka utakmica, ali smatram da uz dobru pripremu, maksimalnu fokusiranost i borbu za svaki poen, možemo do nove pobede, ocenjuje mladi korektor Kragujevčana.\nSledeći članakRadnički furiozno do pobede u Pančevu


Dačić: Ne verujem da je skup spontano organizovan - Politika - Dnevni list Danas\nPočetna » Politika » Dačić: Ne verujem da je skup spontano organizovan\nNe mogu da verujem da je skup u utorak uveče spontano organizovan, ocenio je danas ministar spoljnih poslova Srbije i lider Socijalističke partije Srbije Ivica Dačić koji smatra da to okupljanje predstavlja odgovor opozicionih stranaka na poziv predsednika Srbije Aleksandra Vučića za nacionalnim jedinstvom u ovom trenutku.\n3Piše: FoNet 08. jula 2020. 12.19\nHvala Bogu da je policija bila razumna, ovde je moglo biti mrtvih, imajući u vidu žestinu, dodao je Dačić.\nSvi koji su u ovome učestvovali treba da budu procesuirani, svi koji su napadali policiju, poručio je Dačić i dodao: „Mislim da su se preigrali“.\n„Šta se htelo postići, jel’ se htelo nasilno rušenje vlasti? Onda je suludo razgovarati o tome kako opravdati sve ovo, ovo je za svaku osudu“, ocenuio je lider socijalista.\nDačić je rekao da se ovde krive izbori za epidemiju, napominjući da su izbori bili i u Hrvatskoj, pa tamošnjem premijeru Andreju Plenkvoiću niko nije rekao – „kriv si za svaku smrt“.\nMere zaštite javnog zdravlja, o tome je Vučić govorio, mi polazimo da je to glavni prioritet u ovom trenutku, rekao je Dačić.\nŠta je cilj – da ne bude policijskog časa, upitao je Dačić, to je bio veoma pogrešan, loš način i treba da naiđe na osudu ne samo političkih stranaka, već reakciju državnih organa, ocenio je on.\nIvica Dačić, Protest\nKada bi znao šta sve tebi ne verujemo…\n08. jula 2020. u 12.38\n30 godina nemozemo da smenimo ovog bandita, hteo bi da u Vladi i skupštini bude dozivotno uz pomoć lažnih izbora gde njegovi banditi ubacuju stotine hiljada glasačkih listića koji se stampaju bez holograma bez vodenog žiga gde je jedina zasta roze boja.## epoha ove bande mora da se okonca\n08. jula 2020. u 15.33


Predstavljamo: Opel Antara 2011 - Automagazin\nPredstavljamo: Opel Antara 2011\nSa izraženim spoljašnjim dizajnom, novim motorima, ponovno "naštimovanom" šasijom i modernizovanim enterijerom Opel Antara kombinuje karakter sportskog terenca sa visokim nivoom praktičnosti i urbanim šik stilom u modelu za 2011. godinu...\nKompletno obnovljena ponuda motora koja uključuje dva dizel motora i jedan benzinski, zadovoljava Euro 5 standarde za emisiju gasova i garantuje poboljšane performanse vožnje. Pored toga, nova ponuda motora obezbeđuje znatno smanjenu potrošnju i emisiju. Dva dostupna menjača – šestostepeni manuelni i automatski – su takođe potpuno novi.\n2,2 CDTI dizel motor je dostupan u dva nivoa snage. Verzija sa 120 kW/163 KS koja razvija obrtni momenat od 350 Nm i dostupna je u kombinaciji sa pogonom na prednje ili sve točkove i manualnim ili automatskim menjačem. Sa potrošnjom goriva od 6,3 l/100 km (CO2: 167 g/km), ubrzanjem od 0 do 100 km/h za 9,9 sekundi i maksimalnom brzinom od 189 km/h (u svim verzijama ručnih menjača sa prednjim pogonom), ova verzija pruža uravnoteženu kombinaciju efikasnosti i dinamike.\nVrhunski dizel motor od 135 kW/184 ks (maksimalan obrtni momenat 400 Nm) dolazi kao standard u kombinaciji sa pogonom na sva četiri točka, i dostupan je sa obe vrste menjača. Impresionira odličnim voznim performansama (ubrzanje od 0-100 km/h za 9,6 sekundi, maksimalna brzina 200 km/h). U isto vreme, ovaj motor je veoma ekonomičan i ekološki, uz potrošnju goriva od 6,6 l/100 km i emisiju CO2 od 175 g/km).\nAlternativa dizel motorima, 2,4 ECOTEC benzinski motor sa 123 kW/167 ks i maksimalnim obrtnim momentom od 230 Nm, je ponuđena sa prednjim pogonom i ručnim menjačem ili sa pogonom na sva četiri točka u kombinaciji sa ručnim ili automatskim menjačem. Uz ubrzanje od 0 do 100 km/h za 10,5 sekundi i maksimalnu brzinu od 190 km/h, potrošnju goriva od 8,8 l/100 km i emisijom CO2 od 206 g/km (verzija sa ručnim prednjim pogonom), bukvalno ispunjava sve želje. Cena Antare sa 2,4 verzijom benzinskog motora i sa vožnjom na prednji pogon, kreće se od 20.677evra u Srbiji.\nInteligentan sistem pogona na sva četiri točka sa variabilnom distribucijom snage\nElektronski kontrolisan sistem pogona na sva četiti točka kod Opel Antara modela kombinuje prednosti prednjeg pogona – kao što je niska potrošnja goriva – sa prednostima vuče pogona na sva četiri točka. Dok motor normalno napaja prednje točkove, preovlađujući uslovi vožnje su pod konstantnim nadzorom elektronskog kontrolnog sistema.\nAko neodgovarajuća vuča preti da izazove klizanje prednje osovine, sistem neprimetno raspoređuje snagu. U zavisnosti od situacije u vožnji i sloljašnjih uslova, raspon distribucije snage se kreće od 100% prednjeg pogona do 50% na prednjoj i zadnjoj osovini, uz sve varijacije između toga.\nNovo fino podešavanje karoserije sa dinamičnim karakterom\nKako bi bila u skladu sa svojim dinamičnim motorima, osvežena Opel Antara sada ima i potpuno novu karoseriju koja kombinuje zabavu i agilnost pri vožnji sa visokim komforom putovanja. Servo volan zavistan od brzine je takođe unapređen i sada nudi još više direktnog kontakta sa putom.\nPoboljšanja na karoseriji i aktivna sigurnost podrazumevaju unapređenja na ABS sistemu i standardno usaglašavanje pomoći pri kretanju uzbrdo (HSA), koja sprečavaju kretanje unazad kada je automobil na uzbrdici. Zavisno od verzije modela i opreme, upečatljivi aluminijumski točkovi od 17, 18 i 19 inča doprinose prefinjenom upravljanju i privlačnom izgledu ovog sportskog krosovera.\nOsvežen dizajn sa jasnim identitetom brenda\nNaglašen spoljašnji dizajn nove Opel Antare donosi osveženu prednju rešetku sa hromiranim okvirom, hromiranu poprečnu šipku karakterističnu za ovaj brend i smeo logo. Ovaj šik krosover takođe dolazi sa novim svetlima za maglu, zadnjim svetlima sa novom grafikom i upečatljivim zaštitnim panelom na podvožju spreda i pozadi.\nOsvežen enterijer nudi nov, poboljšan set opreme i tapacirung, instrumente sa novom grafikom, redizajniranu centralnu konzolu sa rešenjima za dodatni prostor za spremanje stvari, i elegantnu kožnu konfiguraciju unutrašnje opreme pod nazivom Light Titanium. Unapređene sigurnosne i karakteristike udobnosti uključuju električnu kočnicu, indikator brzina, deaktivaciju prednjih i bočnih vazdušnih jastuka na suvozačevom mestu, kako bi se omogućilo instaliranje dečijeg sedišta, zatezača i graničnika pojasa, kao i komplet za popravku pneumatika.\nSnažna alternativa u evropskom segmentu SUV modela strednje veličine\nSvojim atraktivnim izgledom, vrhunskom ponudom motora, aktivnim podešavanjem karoserije i elegantnim enterijerom, Opel Antara je snažan konkurent u ovog segmentu. Sportski krosover takođe nudi odličnu vrednost za vaš novac: 2,4-litarski ECOTEC benzinski motor sa 123 kW/167 ks uz Selection verziju sa prednjim pogonom predstavlja veoma pristupačan ulazak u liniju Antara modela, za osnovnu cenu od 26.780 evra.\nSvi Antarini noviteti predstavljaju Opelovu strategiju da se više fokusira na postojeće tradicije, potencijal i stručnost i da ih revitalizuje atraktivnim proizvodima. U ovom slučaju, tradicija je zasnovana na modelu Frontera koji je pravljen između 1991. i 2003., gde unapređena Antara predstavlja novi početak. SUV i krosover segment će igrati značajniju ulogu u portfoliju proizvoda brenda sa ciljem da se osnaži Opelova pozicija na evropskom automobilskom tržištu. Sledeći korak u ovom smeru je kompaktni SUV model planiran za 2012.\nStrategija na evropskom tržištu za Antaru predviđa prodaju od preko 15.000 jedinica u 2011. godini; godišnja prodaja planirana nakon toga se kreće oko 20.000 jedinica. Oko 80% prodaje se očekuje na britanskom, nemačkom, italijanskom i ruskom tržištu. Očekuje se da se dizel verzija sa 163 ks biti najprodavaniji model, sa udelom u prodaji od oko 75%.


PRAVILNIK O TEHNIČKOM PREGLEDU VOZILA: Primena Pravilnika počinje 5. jula 2018. godine\nPo novom Pravilniku o tehničkom pregledu vozila ("Sl. glasnik RS", br. 31/2018 - daje: Pravilnik), koji počinje da se primenjuje od 5. jula 2018. godine, biće obavezno fotografisanje vozila, dok će tehnički pregled trajati znatno duže nego do sada, izjavio je direktor policije Vladimir Rebić.\n"Apelujemo na građane da poprave svoja vozila pre nego što odu na tehnički pregled da ne bi došli u situaciju da ne dobiju potrebni dokument. Vlasnici tehničkih pregleda neće smeti da gledaju kroz prste vozačima da ne bi izgubili licencu za rad, a krajnji benefit biće ispravnija vozila na putevima", rekao je Rebić.\n"Ta norma je propisana 2009. kada je donet Zakon o bezbednosti saobraćaja na putevima ("Sl. glasnik RS", br. 41/2009, 53/2010, 101/2011, 32/2013 - odluka US, 55/2014, 96/2015 - dr. zakon, 9/2016 - odluka US i 24/2018). Međutim, ministar Nebojša Stefanović najavio je da će do kraja godine, a možda i ranije, biti izmenjen Zakon i da će ta norma biti ukinuta, tako da vlasnici vozila starijih od 15 godina ne treba da brinu", naglasio je Rebić.\nDirektor policije je naveo da su nove mere u Zakonu koje su usvojene u martu već dale rezultate i da je od početka aprila na putevima stradalo 30 ljudi manje nego u istom periodu prošle godine.\nRebić je rekao i da je broj vozača koji na auto-putu prekoračuju brzinu od 120 km/h smanjen za 50 odsto, dok je broj onih koji voze brže od 150 km/h smanjen za 70 odsto", kazao je Rebić.\n"Uveli smo model prosečne brzine i vozači moraju da znaju se brza vožnja ne isplati. Oni koji svraćaju na pumpe i odmaraju treba da znaju da imamo presretače koji mere trenutnu brzinu", ukazao je Rebić.


Putin: SAD krive za novu krizu u Avganistanu - 09.09.2021, Sputnik Srbija\nPutin: Situacija u svetu i dalje turbulentna, BRIKS se zalaže za mir u Avganistanu\n„Aktuelna runda krize u Avganistanu direktna je posledica neodgovornih pokušaja spoljnog nametanja tuđih vrednosti, težnje za izgradnjom takozvanih demokratskih struktura metodama društveno-političkog inženjeringa, ne uzimajući u obzir ni istorijske ili nacionalne osobenosti drugih naroda, zanemarujući tradicije po kojima se živi u drugim zemljama“, smatra Putin.Putin je konstatovao da je primetno degradirao sistem strateške stabilnosti.„Ne samo da ne prestaju, već se sa novom snagom rasplamsavaju stari regionalni sukobi“.On je naglasio da Rusija, zajedno sa drugim zemljama BRIKS-a, posebnu pažnju posvećuje ovoj situaciji.Kako je naveo, zemlje BRIKS-a nisu zainteresovane za trgovinu narkoticima i širenje terorizma iz Avganistana.„Zainteresovani smo da zaustavimo tok migracija. Da bi Avganistanci mogli da žive mirno i dostojanstveno u svojoj domovini“, konstatovao je on.Ruski predsednik je dodao da se zemlje BRIKS-a dosledno zalažu za uspostavljanje mira u Avganistanu.„Rusija se, kao i njeni partneri iz BRIKS-a, dosledno se zalažu za uspostavljanje dugoočekivanog mira i stabilnosti na avganistanskom tlu. Stanovnici ove zemlje borili su se mnogo decenija i zaslužili su pravo da samostalno određuju kakva će biti njihova država“, naglasio je Putin.On je primetio i da je „blisko partnerstvo zemalja BRIKS-a traženo, s obzirom na to da je situacija u svetu i dalje izuzetno turbulentna“. Putin je napomenuo da autoritet ovog udruženja raste, a njegova uloga u međunarodnim poslovima se povećava i vrlo je primetna.„Ovo je logičan rezultat činjenice da je tokom 15 godina zajedničkih aktivnosti BRIKS-a uspeo da uspostavi efikasnu saradnju oko čitavog spektra aktuelnih globalnih i regionalnih pitanja“, dodao je šef države.Početkom avgusta talibani (teroristička organizacija zabranjena u Rusiji) pojačali su ofanzivu protiv vladinih snaga u Avganistanu. Militanti su 15. avgusta ušli u glavni grad i preuzeli kontrolu nad predsedničkom palatom, a 16. avgusta su objavili da je rat u Avganistanu završen i da će državno uređenje biti određeno u bliskoj budućnosti. U noći 31. avgusta američka vojska napustila je aerodrom u Kabulu, čime je prekinuto skoro 20-godišnje američko vojno prisustvo u Avganistanu. Talibani su 6. septembra objavili da je i Pandžšir, poslednja od 34 avganistanske provincije, prešao pod njihovu kontrolu. Sledećeg dana objavljen je sastav privremene vlade Avganistana: na njenom čelu će biti Muhamed Hasan Ahund, koji je tokom prve vladavine Talibana bio ministar spoljnih poslova i nalazi se pod sankcijama UN.Pandemija usporila razvoj ekonomijeGovoreći o pandemiji virusa korona, predsednik Rusije je istakao da je ona pogodila sve aspekte života, usporila razvoj globalne ekonomije i pogoršala mnoge društvene probleme.Trinaesti samit BRIKS-a održava se 9. septembra pod predsedavanjem Indije. Indija je za temu svog predsedavanja izabrala „15 godina BRIKS-a: saradnja unutar BRIKS-a u ime kontinuiteta, konsolidacije i konsenzusa“.BRIKS je neformalno međudržavno udruženje Brazila, Rusije, Indije, Kine i Južne Afrike.\nrusija, avganistan, briks, vladimir putin, migraciona kriza, pandemija, rusija – politika, rusija – ekonomija\n15:43 09.09.2021 (Osveženo: 16:09 09.09.2021)\nSituacija u svetu i dalje je izuzetno turbulentna, a nova runda krize u Avganistanu povezana je sa pokušajima nametanja tuđih vrednosti, izjavio je predsednik Rusije Vladimir Putin na onlajn samitu BRIKS-a.\n„Aktuelna runda krize u Avganistanu direktna je posledica neodgovornih pokušaja spoljnog nametanja tuđih vrednosti, težnje za izgradnjom takozvanih demokratskih struktura metodama društveno-političkog inženjeringa, ne uzimajući u obzir ni istorijske ili nacionalne osobenosti drugih naroda, zanemarujući tradicije po kojima se živi u drugim zemljama“, smatra Putin.\nPrema njegovim rečima, „povlačenje Sjedinjenih Američkih Država i njihovih saveznika iz Avganistana dovelo je do pojave nove krizne situacije i još nije jasno kako je će sve ovo uticati na regionalnu i globalnu bezbednost“.\nPutin je konstatovao da je primetno degradirao sistem strateške stabilnosti.\n„Ne samo da ne prestaju, već se sa novom snagom rasplamsavaju stari regionalni sukobi“.\nOn je naglasio da Rusija, zajedno sa drugim zemljama BRIKS-a, posebnu pažnju posvećuje ovoj situaciji.\n„Zainteresovani smo da zaustavimo tok migracija. Da bi Avganistanci mogli da žive mirno i dostojanstveno u svojoj domovini“, konstatovao je on.\n„Rusija se, kao i njeni partneri iz BRIKS-a, dosledno se zalažu za uspostavljanje dugoočekivanog mira i stabilnosti na avganistanskom tlu. Stanovnici ove zemlje borili su se mnogo decenija i zaslužili su pravo da samostalno određuju kakva će biti njihova država“, naglasio je Putin.\nOn je primetio i da je „blisko partnerstvo zemalja BRIKS-a traženo, s obzirom na to da je situacija u svetu i dalje izuzetno turbulentna“. Putin je napomenuo da autoritet ovog udruženja raste, a njegova uloga u međunarodnim poslovima se povećava i vrlo je primetna.\n„Ovo je logičan rezultat činjenice da je tokom 15 godina zajedničkih aktivnosti BRIKS-a uspeo da uspostavi efikasnu saradnju oko čitavog spektra aktuelnih globalnih i regionalnih pitanja“, dodao je šef države.\nPočetkom avgusta talibani (teroristička organizacija zabranjena u Rusiji) pojačali su ofanzivu protiv vladinih snaga u Avganistanu. Militanti su 15. avgusta ušli u glavni grad i preuzeli kontrolu nad predsedničkom palatom, a 16. avgusta su objavili da je rat u Avganistanu završen i da će državno uređenje biti određeno u bliskoj budućnosti. U noći 31. avgusta američka vojska napustila je aerodrom u Kabulu, čime je prekinuto skoro 20-godišnje američko vojno prisustvo u Avganistanu. Talibani su 6. septembra objavili da je i Pandžšir, poslednja od 34 avganistanske provincije, prešao pod njihovu kontrolu. Sledećeg dana objavljen je sastav privremene vlade Avganistana: na njenom čelu će biti Muhamed Hasan Ahund, koji je tokom prve vladavine Talibana bio ministar spoljnih poslova i nalazi se pod sankcijama UN.\nPandemija usporila razvoj ekonomije\nGovoreći o pandemiji virusa korona, predsednik Rusije je istakao da je ona pogodila sve aspekte života, usporila razvoj globalne ekonomije i pogoršala mnoge društvene probleme.\n„Rizici povezani sa pandemijom virusa korona svima su očigledni… Ova pretnja odrazila se na gotovo sve aspekte našeg života, usporavajući razvoj globalne ekonomijei pogoršavajući mnoge društvene probleme“, rekao je Putin.\nTrinaesti samit BRIKS-a održava se 9. septembra pod predsedavanjem Indije. Indija je za temu svog predsedavanja izabrala „15 godina BRIKS-a: saradnja unutar BRIKS-a u ime kontinuiteta, konsolidacije i konsenzusa“.


Seoski turizam opštine Gornji Milanovac\nPrirodne vrednosti i istorisko bogastvo koje poseduje rudničko-takovski kraj prestavljali su osnovu za razvoj seoskog turizma. Bogastvo čistim planinskim vazduhom, prostranim šumskim pokrivačem, specifično vazdušno strujanje i visoka jonizacija vazduha učinili su da još 1922. godine, Rudnik bude proglašen vazdušnom banjom i da su to prvi počeci razvija seoskog turizama na ovim prostorima. Projektom " Integralni ruralni razvoj regiona Suvobor " (1997-2003. godine) Koštunići su postali prvo etno i eko naselje i centar modernog integralnog razvoja agroprivrede, održive ekologije i seoskog turizma.\nDanas u opštini ima kategorisanih 85 domaćinstava u 28 sela sa ukupno 630 ležaja. Seoski turizam u ovom kraju je razvijen i prepoznatljiv u Srbiji, a prirodne lepote učinile su da izraste u snažnu zelenu oazu u srcu Srbije, pa zato nije ni čudo da se turistička tražnja usmerava prema mnogobrojnim selima našeg kraja, koji se temelji na vrednostima seoskih prostora i efektima razvoja ove turističke delatnosti.\nRudničko-takovski kraj ima tragove bogate, burne i slojevite prošlosti, gde je kulturna baština sa svojim materijalnim ostacima locirana u vremenskom periodu od praistorije preko obeležja turskog doba, do istoriskih mesta i događaja na čijim temeljima se stvarala moderna srpska država 19. i 20. veka. Istorija je smestila u ovaj kraj brojne događaje i ljude koji su obeležili čitave epohe srpskog naroda i dali pečat stvaranja moderne srpske države iza kojih su sačuvani mnogobrojni kulturno-istoriski spomenici.


Saobraćaj Архиве – Страница 2 од 12 – ZoomUe\nZabrana kretanja za teretna motorna vozila\nZLATIBORSKI OKRUG – Zbog snega koji je protekle noći padao u Zlatiborskom okrugu uvedena je zabrana kretanja za teretna motorna vozila na putevima drugog i trećeg prioriteta, rekao je za ZOOMUE rukovidilac održavanja puteva...\nZa sanaciju puteva u Bajinoj Bašti 80 miliona dinara\nBAJINA BAŠTA-Članovi Opštinskog veća usvojili su plan letnjeg održavanja koji podrazumeva asfaltiranje i sanaciju puteva.Za ove radove opredeljeno je 80 miliona dinara iz lokalnog budžeta i 7 tona asfalta. ”Predvidjena sredstva i materijal planirali...\nSRBIJA – Ministarstvo građevinarstva, saobraćaja i infrastrukture raspisalo je javni poziv za dodelu subvencija za podršku radu autobuskih prevoznika zbog poteškoća u poslovanju prouzrokovanih epidemijom korona virusa. Rok za podnošenje zahteva je do 22....\nUŽICE – U Osnovnoj školi „Stari grad“ Agencija za bezbednost saobraćaja Republike Srbije u saradnji sa gradom Užice sprovela akciju pod nazivom „Pažljivkova pravila u saobraćaju“ za predškolce i prvake. Usled nepovoljne epidemiološke situacije...\nKOSJERIĆ – Ministar građevinarstva, saobraćaja i infrastrukture Tomislav Momirović izvršio je danas kontrolu rada preduzeća „Srbija Voz“ i zadovoljstva putnika na relaciji Beograd – Valjevo – Kosjerić. Prema rečima ministra Momirovića, putovanje vozom mora...\nby Nevena Jovanovic · Published 4 марта, 2021\nUŽICE – Korisnicima javnog gradskog i prigradskog prevoza na dan Velikih zadušnica u subotu 06.marta biće dostupni polasci na vanrednoj liniji Duboki Potok – Sarića Osoje. Autobusi će saobraćati u terminima iz Dubokog Potoka...


Ministar dr Zorana Mihajlović i predsednik Privremenog organa Beograda Siniša Mali posetili „Beogrdaske elektrane“\nMinistar energetike, razvoja i zaštite životne sredine dr Zorana Mihajlović i predsednik Privremenog organa grada Beograda Siniša Mali posetili su danas, 03. februara 2014. godine, najveću toplanu iz sistema daljinskog grejanja grada Beograda – toplanu „Novi Beograd“.\nSnabdevanje Beograda toplotnom energijom je stabilno, a u narednom periodu potrebno je više uložiti u energetsku efikasnost kako bi građanima bilo omogućeno da snize svoje račune, saglasni su ministar Zorana Mihajlović i predsednik Privremenog organa grada Beograda Siniša Mali. Oni su najavili formiranje gradskog fonda za energetsku efikasnost koji će građanima Beograda pomoći da ulaganjem u mere energetske efikasnosti racionalnije troše energiju i tako snize račune.\nPo obilasku proizvodnih i distributivnih pogona toplane „Novi Beograd“, ministar Zorana Mihajlović je podsetila da je Republika formirala budžetski Fond za energetsku efikasnost kako bi građanima bilo olakšano da bolje izoluju svoje objekte i na taj način smanje utrošak toplotne ili električne energije. Ona je istakla da se boljom izolacijom objekata i stanova, kao i prelaskom toplana na naplatu toplotne energije prema utrošku, račun može smanjiti između 30 i 40 odsto.\nDržava će u narednih mesec ili dva raspisati tender za uvođenje kalorimetara podstanice određenih ustanova i stambenih zgrada, najavila je Mihajlovićeva. Ona je objasnila da će preko kalorimetara utrošena toplotna energija biti obračunata i naplaćena. Sva domaćinstva koja koriste daljinsko grejanje iz toplana moraće od 1. januara 2015. godine da uvedu kalorimetre, na osnovu kojih će biti obračunata i naplaćivana utrošena toplotna energija.\n- Država će finansirati centralne kalorimetre za određene ustanove i zgrade, a dalje razvođenje od tog centralnog kalorimetra po stanovima je nešto što će morati zajedno da rade toplane, grad i skupštine stanara. Oni će morati da sednu za sto i da dogovore uslove kako da građanima omoguće da imaju kalorimetre u svom stanu – rekla je Mihajlovićeva.\nMinistar Zorana Mihajlović je naglasila da su „Beogradske elektrane” važan deo energetskog sistema Srbije, kao i energetskog bilansa zemlje i dodala da je stabilan rad „Beogradskih elektrana“ važan poput stabilnog rada „Elektroprivrede Srbije” i „Srbijagasa”. Ona je istakla i da je bitno da se u „Beogradske elektrane“ ulaže budući da je prosečna starost opreme 33 godine, zbog čega će u 2014. godini prioritet biti ulaganje u toplanu „Konjarnik“, u koju će biti investirano oko 150 miliona dinara. Mihajlovićeva je podsetila da se oko 51 odsto stanovništva Beograda greje iz sistema „Beogradskih elektrana“ i da je zato zadatak grada da vodi računa o investiranju, ali i potrošačima.\nPredsednik privremenog organa Siniša Mali naglasio je da će grad Beograd uskoro početi sa formiranjem gradskog fonda za energetsku efikasnost sa ciljem da se kroz zamenu stolarije smanje računi za toplotnu energiju. Vrlo brzo ćemo, precizirao je Mali, izaći sa predlogom na koji način i sa kojom vrstom sredstava će taj fond biti formiran. On je dodao da će upravo povećanje energetske efikasnosti biti centralna tema u narednom periodu.\n– Takav budžetski fond biće na raspolaganju i fizičkim licima i firmama sa teritorije Beograda, domaćinstvima i pojedincima. Zamenom stolarije i boljom izolacijom obezbedilo bi se da građani smanje potrošnju kako toplotne, tako i električne energije, s ciljem da računi budu manji od 30 do 40 odsto – istako je Siniša Mali i dodao da je grad Beograd već definisao prioritetna ulaganja u „Beogradske elektrane“ u 2014. godini.\nVršilac dužnosti direktora „Beogradskih elektrana“ Zoran Predić je naglasio da proizvodni kapaciteti Preduzeća rade punim kapacitetima i da nema kvarova i zastoja u sistemu daljinskog grejanja. Predić je podsetio da su „Beogradske elektrane“ već s početka hladnog talasa, odnosno od 25. januara, u dvadesetčetvorosatnom režimu isporuke toplotne energije korisnicima. Predić je istakao da će „Beogradske elektrane“ biti spremne za prelazak na naplatu prema ostvarenoj potrošnji toplotne energije i da će taj proces u narednom periodu biti definisan na trojnom nivou republika-osnivač-preduzeće.\n- Postoje određene stvari koje moramo u toku godine da završimo, ali to je zadatak svih nas, ne samo toplana – to je zadatak i lokalnih samouprava i skupštine stanara. Svako u tom poslu ima svoje obaveze – rekao je Predić i dodao da će „Beogradske elektrane“ uraditi svoj deo zadataka.\nThis entry was posted on ponedeljak, februar 3rd, 2014 at 14:41\tand is filed under Vesti i saopštenja. You can follow any responses to this entry through the RSS 2.0 feed. Both comments and pings are currently closed.


f Zajača, pijaća voda samo iz cisterni - Arhus Centar Subotica\nZajača, pijaća voda samo iz cisterni\nVoda sa seoskog vodovoda u Zajači kod Loznice nije ispravna za piće i pripremu hrane. Dok se očekuju najnoviji rezultati analize Zavoda za javno zdravlje u Šapcu, stanovištvu je obezbeđena pitka voda iz cisterni.\nPrema rezultatima koji su u petak stigli u Zajaču i Gradsku upravu Loznica, od 10 uzetih uzoraka, sedam je neispravno zbog prisustva povećane koncentracije teških metala, dok je u pet registrovano i prisustvo bakterija indikatora fekalnog zagađenja, javlja agencija Beta.\nČlan Gradskog veća Dobrosav Dobrić rekao je da se na terenu neprekidno nalaze ekipe JKP "Vodovod i kanalizacija" i "Naš dom", kao i da su tokom vikenda očišćeni kaptažni bazeni i drenažni kanali, kako bi se utvrdila količina otpadnih materija u vodovodu.\n"Izvršena je i dezinfekcija rezervoara hlorom, a nakon današnjeg uzimanja uzorka sa svih izvorišta, utvrdiće se da li je zagađenje nastupilo kao posledica nekakvih eruptivnih pomeranja, pri čemu su teški metali dospeli u vodu sa površine ili iz dubine zemlje, tako što je voda "udarila" u neku rudnu žicu koja je dovela do nedozvoljene količine teških metala u njoj", pojasnio je Dobrić.\nProblem sa zagađenjem vode u Zajači, mogao bi ubrzati najavljenu izradu centralnog magistralnog vodovoda od Loznice do Zajače.\n"Gradska uprava trenutno ne može samostalno da isfinansira taj projekat, ali smo planirali da u saradnji sa Republikom u ovoj godini rešimo pitanje vodosnabdevanja Zajače", rekao je Dobrić.\nU međuvremenu, ako nova analiza pokaže dalje zagađenje vode, nastaviće se sa hlorisanjem izvorišta, koji će od erozije zemljišta biti fizički zaštićen betonskim ogradama.


Frka za titulu i skandal u Gimaraišu: Marega odlučio utakmicu, pa napustio teren zbog rasizma - Sportski Portal\nFrka za titulu i skandal u Gimaraišu: Marega odlučio utakmicu, pa napustio teren zbog rasizma\nPorto na bod od liderske pozicije – 2:1\nDo pre samo mesec dana, nakon poraza Porta od Brage, delovalo je da neće biti prostora za neizvesnost u portugalskom prvenstvu, ali danas je tek počela paklena borba za šampionsku titulu između Benfike i Porta. Zmajevi su posle velike borbe savladali Gimaraeš u gostima i tako iskoristili jučerašnji poraz Orlova u Bragi, pa nakon 21 odigranog kola imaju samo bod zaostatka za liderom Primeire – 2:1 (0:1).\nIpak, umesto fudbala i šampionske borbe večeras će se pričati o rasizmu Portugaliji. Strelac odlučujućeg pogotka na utakmici Musa Marega je samovoljno napustio teren u 71. minutu, iznerviran zbog uvreda domaće publike na rasnoj osnovi. Igrači oba tima su pokušali da ga spreče, a nije pomogao ni Seržo Konseisao, koji je bio prinuđen da u igru uvede Manafu.\nGostujuća ekipa je prošla kroz ozbiljne probleme tokom ovog meča, s obzirom da je do pobede stigla zahvaljujući samo jednom šutu u okvir gola. Porto je iskoristio svoju prvu veliku šansu na meču. Seržo Oliveira je sjajno ispratio napad svog tima u 10. minutu i žestoko uzdrmao prečku protivničkog gola, a lopta se potom odbila o leđa Daglasa Žesusa.\nGimaraeš je vođstvo favorita anulirao već četvrtom minutu drugog poluvremena. Bruno Duarte je odlično reagovao na centaršut Ole Džona, pa Marčesin nije imao mnogo šansi.\nIpak, gosti su na vreme uspeli da vrate vođstvo na svoju stranu i kasnije ga ljubomorno sačuvaju. Igrač odluke bio je Musa Marega, koji je u 60. minutu na sjajan način iskoristio kontranapad svog tima i majstorski lobovao istčalog Žesusa.\nPorto narednog vikenda dočekuje Portimonense, dok Benfika ide na noge nepredvidivom Žil Visenteu.\nPORTUGAL 1 – 21. KOLO:\nSetubal – Žil Visente 1:2 (0:1)\n/Semedo 67 – Lorensi 43, Lima 61/\nSanta Klara – Tondela 1:0 (0:0)\nPortimonense – Moreirense 1:1 (1:1)\n/Žadson 25 – Abreu 36/\nBenfika – Braga 0:1 (0:0)\nRio Ave – Sporting 1:1 (1:0)\n/Piazon 2 – Kabral 84p/\nBoavista – Belenseš 1:2 (0:1)\n/Lima 85ag – Enrikes 10, Lika 57/\nMaritimo – Fereira 3:0 (1:0)\n/Zajnadine 21, Nanu 54, 87/\nGimaraeš – Porto 1:2 (0:1)\n/Duarte 49 – Žesus 10, Marega 60/\nPovezane temeEvropaFK BenfikaFK PortoFudbalMusa MaregaPortugalVesti\nRIM SLAVI SRBINA! Šou Milinkovića-Savića u derbiju, majstorija! Traje bajka “lacijala”!\nDrama bivšeg fudbalera Zvezde: Dobio direktan udarac u glavu, lekari mu ukazivali pomoć 5 minuta!


Opština Zvečan - Škole u srpskim sredinama na KiM kreću sa radom od ponedeljka Škole u srpskim sredinama na KiM kreću sa radom od ponedeljka | E-opština Zvečan\nŠkole u srpskim sredinama na KiM kreću sa radom od ponedeljka\nOsnovne škole, srednje škole, kao i predškolske ustanove na teritoriji Kosova, koje rade u srpskom obrazovnom sistemu, od sledeće nedelje počinju sa radom, obavestila je predstavnike ovih obrazovnih institucija načelnica školske uprave Ministarstva prosvete Srbije za KiM, Jasmina Dedić, saznaje KoSSev.\nPodsetimo, Krizni štab za suzbijanje zarazne bolesti Covid-19 Srbije, na sednici održanoj 11. avgusta 2020. godine, doneo je Zaključak o usvajanju Stručnog uputstva za organizaciju i realizaciju obrazovno-vaspitnog rada u osnovnoj školi u školskoj 2020/2021. godini, Stručnog uputstva za organizovanje i ostvarivanje nastave neposrednim putem i putem učenja na daljinu za srednje škole u školskoj 2020/2021. godini i Uputstvo o merama zaštite zdravlja učenika i zaposlenih za osnovne i srednje škole, kojima se bliže uređuju pitanja organizacije i sprovođenja obrazovno-vaspitnog rada u uslovima koji zahtevaju primenu niza preventivnih i zaštitnih mera u borbi protiv kovid-19.\nStručno uputstvo za organizaciju i realizaciju obrazovno-vaspitnog rada u osnovnoj školi u školskoj 2020-2021 godini pogledajte OVDE.\nStručno uputstvo za organizovanje i ostvarivanje nastave neposrednim putem i putem učenja na daljinu za srednje škole u školskoj 2020-2021 godini pogledajte OVDE.\nUputstvo o merama zaštite zdravlja učenika i zaposlenih za osnovne i srednje škole pogledajte OVDE.\nPKS: Ako ne rade škole zbog loše epidemiološke situacije, zašto rade kafane\nDo danas nije bilo drugih zvaničnih reakcija u vezi sa odlaganjem nastave u srpskim školama.\n„Partija Kosovskih Srba“ oglasila se danas sa saopštenjem za medije.\nOni smatraju da je odlaganje povratka u škole pokušaj Beograda da „odglumi neprikosnovenu moć na KiM“, kako bi se „javnost prevarila“, a da je pravi razlog to što škole u kosovskom sistemu nisu sa nastavom počele do 14. septembra.\n„Naime, dok deca u centralnoj Srbiji neometano pohađaju nastavu u svojim učionicama od 01.09.2020, kao i albanska deca na Kosovu od 14.09.2020. Neko (Vlada Srbije) drži srpsku decu van svih tokova da se početak školske godine na KiM ne bi poklopio sa merama i odlukama Vlade Kosova“, poručili su.\nNavode da će ovakva politika imati za rezultat „lošije obrazovanje, zloupotrebu dece u političke svrhe, nepotrebno maltretiranje roditelja da sami obavljaju nastavu u svojim kućama“.\nUputili su zahtev Vladi Srbije da „hitno prekine sa ovim ludilom“, i postavili pitanje:\n„Ako nam ne rade škole zbog loše epidemiološke situacije, zašto nam rade vrtići i predškolske ustanove, zašto su otvorene kafane i kafići i zašto krizni štabovi u srpskim sredinama izjavljuju da je epidemiološka situacija znatno bolja?“


Pokrenuta disciplinska tužba protiv Tegeltije - BIGportal.ba\nMaj 31, 2019 0103\nKancelarija disciplinskog tužioca Visokog sudskog i tužilačkog savjeta BiH podnio je disciplinsku tužbu protiv Milana Tegeltije, sudije Osnovnog suda u Banjaluci i predsjednika VSTS-a BiH, zbog “kršenja službene dužnosti ili dovođenja u pitanje povjerenje javnosti u nepristrasnost i kredibilitet sudstva”.\nTužba je podnesena zbog susreta tuženog sa Nerminom Aleševićem, o kojem su mediji izvještavali prethodnih dana.\nKancelarija je takođe zatražio da tuženi bude udaljen od dužnosti do okončanja disciplinskog postupka.\nIz Kancelarije disciplinskog tužioca napominju “da se niko ne može smatrati disciplinski odgovornim, dok se njegova odgovornost ne utvrdi”.\nNakon podnošenja disciplinske tužbe Tegeltija se oglasio saopštenjem za javnost u kojem je naveo da je o tužbi obaviješten porukom preko Vibera, te da o njenom sadržaju nije upoznat.\n“Danas sam od strane zamjenika glavnog disciplinskog tužioca VSTS-a viber porukom obaviješten da je protiv mene podnio disciplinsku tužbu sa zahtjevom za privremeno udaljenje od dužnosti. Nisam upoznat sa sadržajem tužbe, njenim razlozima niti osnovama za njeno podnošenje, jer mi ista nije dostavljena. Takođe nisam upoznat sa razlozima niti osnovom za predlaganje privremenog udaljenja od dužnosti”, naveo je Tegeltija.\nOn je dodao da u postupku koji je prethodio podnošenju ove tužbe nije imao priliku da učestvuje kao prijavljeni, niti da se izjasni na navode tužbe i zahtjev za suspenziju.\nTegeltija je u saopštenju najavio da će uzeti godišnji odmor, a da će u tom periodu Visokim sudskim i tužilačkim savjetom upravljati potpredsjednici, “kako bi VSTS mogao o tužbi i zahtjevu mogao da se opredijeli bez njegovog učešća”.\n“Pošto ne znam sadržaj tužbe i zahtjeva za privremeno udaljenje od dužnosti mogu da kažem samo sljedeće: ukoliko je tužba podnesena protiv mene kao sudije, ističem da sam ja na stalnom radu u VSTS-u kao predsjednik VSTS-a te da sve radnje preduzimam u tom statusu, a ne u statusu sudije Osnovnog suda u Banjaluci. Prema tome, prema meni se moraju primjenjivati zakonske i podzakonske odredbe koje se odnose na odgovornost predsjednika VSTS-a i članova VSTS-a, a nikako odredbe koje se odnose na odgovornost sudija koji su na radu u sudovima u BiH. Svako drugo postupanje, sa mog stanovišta, bi bilo pravno nasilje i moglo bi se staviti u kontekst vanzakonskog pokušaja eliminacije predsjednika VSTS-a”, naveo je Tegeltija o saopštenju.\nOn dodaje da je, ukoliko su tužba i zahtjev za privremeno udaljenje protiv njega podneseni kao protiv predsjednika VSTS-a, zakon predvidio jasne procedure i za razrješenje i za suspenziju predsjednika VSTS-a koje se moraju poštovati.\n“Sve odluke VSTS-a donesene u zakonskoj proceduri ću bezrezervno poštovati”, istakao je predsjednik VSTS-a i dodao:\n“Podnošenje ove tužbe je još jedan od dokaza u prilog mojih ranijih tvrdnji da UDT VSTS-a radi bez bilo kakvog uticaja predsjednika VSTS-a”.\nTegeltija kaže da, iako nije imao priliku da se izjasni, niti je vidio tužbu, smatra da nije učinio ni jedan disciplinski prekršaj, te da se ne osjeća odgovornim na bilo koji način.\n“Sva moja dalja izjašnjenja će uslijediti nakon što dobijem uvid u disciplinsku tužbu i zahtjev za privremeno udaljenje od dužnosti”, zaključio je Tegeltija.\nPodsjećamo, mediji su ranije objavili video snimak zbog kojeg je Tegeltija doveden u vezu s koruptivnim radnjama.\nPrema navodima medija, jedan posrednik preko Tegeltije je “ubrzavao” predmet koji se vodio pred Kantonalnim tužilaštvom u Sarajevu, a u kojem je oštećeni privrednik iz Velike Kladuše navodnom Tegeltijinom posredniku Marku Pandži, policijskom službeniku, predao 2.000 KM kako bi Tužilaštvo uzelo u obradu predmet u kojem je privrednik Nermin Alešević oštećena strana.\nSiti odbio 80 miliona evra od Bajerna za Sanea\nNovi postupak protiv Porošenka, prijeti mu samica\nRepublika Srpska: Pojeftinio gas za osam feninga\nDvije osobe poginule kada su automobilom skrenule s puta i udarile u kuću\nAdetokumbo silan, dabl-dabl Vučevića, Niksi očajni, Reptorsi obuzdali Džejmsa, zablistao Rubio\nJoš jedna predstava za javnost u NSRS\nTurska: S-400 kupljen da bi se koristio, a ne stavio na stranu\nŽene otkrile koji detalji na muškarcu odaju njegovo samopouzdanje i neodoljivo ih privlače\nToyota u Poljskoj pravi novi 2,0-litarski motor


Frenk Miler napravio luksuzan sat sa oflajn bitkoin novčanikom\nBTC $43.191 +0,14%\nBNB $497 +0,68%\nXRP $0,78 +0,53%\nŠvajcarski proizvođač satova Frenk Miler je napravio sat sa USB-om koji funkcioniše i kao BTC oflajn novčanik.\nVrhunski švajcarski časovničar Frenk Miler udružio se sa investicionom firmom Regal Assets kako bi napravio sat za skladištenje bitkoina (BTC) pod nazivom “Encrypto”, navodi se u izveštaju Cointelegraph Brazil 23. maja.\nPored toga što je vrhunski modni dodatak, sa cenom između 9.800 i 50.600 dolara, sat će navodno funkcionisati i kao oflajn (cold) novčanik za BTC. Navodi se da je na satu ugravirana javna adresa i dolazi u paru sa privatnim ključem na USB drajvu. Prema tvrdnjama firme, „ovaj oflajn novčanik“ nije moguće hakovati i koristi „oflajn generisane, ne-determinističke TRNG-ove (True Random Numbers Generated)“.\nU saopštenju za medije Regal Assets-a, regionalni direktor Frenk Milera, Erol Balijan, komentarisao je vodeću kriptovalutu, rekavši da je "bitkoin milenijumsko zlato".\n“Bitkoin je savršen [...] brak između inovacije i ličnog izbora.”\nEncrypto se može kupiti BTC-om ili tradicionalnim metodama plaćanja. Kompanija navodno razmatra proizvodnju funkcionalno sličnih satova koji podržavaju drugih pet najvećih kriptovaluta, kao što su iter (ETH) i Riplov XRP.\nKao što je objavljeno 24. maja, još jedan švajcarski proizvođač luksuznih satova, Vacheron Constantin, počeće da koristi blokčein tehnologiju kako bi pratio svoje satove.\nProšle godine, Cointelegraph je objavio da je Hublot - još jedan švajcarski proizvođač luksuznih satova - izdao model ograničene serije povodom 10 godina Bitkoin pisma o namerama. Sat, Big Bang Blockchain, mogao je da se kupi samo BTC-om i napravljeno je samo 210 kopija, što je simbolika povezana sa ograničenom količinom bitkoina od 21 milion novčića.\nVećina velikih kriptovaluta beleži gubitke usled značajne korekcije tržišta\nBitkoin pao blizu 9.000 dolara, dok američko tržište akcija beleži rast


Vladičin Han – Strana 3 – Info Centar Juga\nDanas nešto posle 14 sati došlo je do saobraćajne nesreće u tunelu Kržnice kod Vladičinog Hana. Vladičin Han – U saobraćajnoj nesreći učestvovala su tri vozila u kojima se nalazilo ukupno sedam putnika. Povređeno je petoro osoba koje su zatražile pomoć lekara. Na svu sreću svi su prošli sa lakšim telesnim povredama. Saobraćaj je neko vreme bio […]\nTridestdevetogodišnji muškarac iz okoline Vladičinog Hana izgubio je život u saobraćajnoj nesreći koja se juče dogodila na državnom putu Vranje – Niš, u selu Garinje, opština Vladičin Han, saopštila je Policijska uprava Vranja. U saobraćajnoj nezgodi su učestvovali teretno vozilo sa priključnim vozilom marke „man“ vranjskih registarskih oznaka i moped marke „apn-6″. Od zadobijenih povreda vozač mopeda […]


Gradonačelnik Radojičić izabran za počasnog člana Srpskog lekarskog društva | Beogradski Portal\nGradonačelnik Radojičić izabran za počasnog člana Srpskog lekarskog društva\nGradonačelnik Beograda prof. dr Zoran Radojičić izabran je danas za počasnog člana Srpskog lekarskog društva.\nOn je tom prilikom zahvalio na tome što je prepoznat njegov trud i u oblasti medicine i kao gradonačelnika prestonice, te naglasio da mu ovo priznanje mnogo znači i da će učiniti sve da ga opravda.\n– U obe oblasti dajem svoj maksimum, pokušavam da doprinesem koliko je to u mojoj moći. U prethodnom periodu publikovao sam četiri rada i jako sam ponosan na svoj tim i kontinuitet koji smo ostvarili u ovoj oblasti. Ovo priznanje vidim pre svega kao potvrdu onoga što pokušavam da uradim kada je reč o izgradnji „Tiršove 2”, nove dečje klinike, da bi mališani imali najsavremenije uslove za lečenje – istakao je gradonačelnik Radojičić.\nOn je dodao da postojeća zgrada Univerzitetske dečije bolnice u Tiršovoj ne može da pruži takve uslove pacijentima i lekarima.\n– Odredili smo lokaciju za novu dečiju bolnicu i počeli su pripremni radovi. Istovremeno, mislim da mi kao medicinski radnici moramo jedni drugima da dajemo podršku kad god je to moguće i da pokazujemo solidarnost, takođe moramo da se oslanjamo jedni na druge, da pomažemo jedni drugima i budemo na istoj strani kada rešavamo probleme koje imamo – naglasio je Radojčić.\nPrema njegovim rečima, ova pandemija je pokazala da se ponovo prepoznaje značaj lekara koji su i dali ogroman doprinos u borbi sa virusom korona.\n– Svi zajedno možemo mnoge probleme da rešimo i to se pokazalo sada kada smo uradili sve da izađemo iz pandemije i vratimo se normalnom životu – naglasio je gradonačelnik Radojičić.


Općina Tešanj osigurala besplatne kante za odlaganje otpada za sva domaćnistva - AKOS\nHome > Obrazovanje i odgoj > Ekologija > Općina Tešanj osigurala besplatne kante za odlaganje otpada za sva domaćnistva\nU cilju unaprijeđenja organizovanog prikupljanja i zbrinjavanja komunalnog otpada, Općina Tešanj i Komunalno preduzeće “RAD” d.d. Tešanj, a uz pomoć Federalnog ministarstva okoliša i turizma provode akciju besplatne podjele 2000 kanti za privremeno odlaganje komunalnog otpada za nove korisnike usluge i 200 kompostera za razdvajanje organskog otpada u urbanim zonama Tešnja, Jelaha i Tešanjke.\nUslov za dobijanje besplatne kante je potpisivanje ugovora sa KP “RAD” o organizovanom odvozu i odlaganju komunalnog otpada.\n“Pokušali smo biti kreativni u nastojanju da naš Tešanj bude čišći. Epilog svega je da smo u septembru i oktobru ove godine podijelivši 620 kanti za smeće dobili povećanje korsnika usluge organiziranog odvoza otpada za 11%. Uz to podijelili smo i 65 kompostera, pri čemu se prirodnom metodom organski ostaci pretvaraju u plodni humus. Također, nabavili smo i presu za pet ambalažu čime nastavljamo još agožvanije sa projektom prikupljanja PET ambalaže na području naše općine”,izjavio je Suad Huskić Načelnik općine Tešanj.\n“JP “RAD” dd Tešanj vrši organizoavno prikupljanje i deponovanje komunalnog otpada sa cjelokupnog područja općine Tešanj. U saradnji sa Općinom Tešanj pokušavamo da što veći broj korisnika uključimo u ovu aktivnost, a samim time i doprinesemo zaštiti okoline. U tom cilju poduzimamo intenzvne promotivne aktivnosti. Za sada aktivnosti podjele kanti se odvijaju planiranom dinamikom, dok je interes građana za kompostere ispod očekivanog”, kazao je Izvršni direktor Fuad Mešić.\nPodsjećamo da Udruženje “EKO MLADI” i škole sa područja općine Tešanj, uz podršku lokalne administracije već nekoliko godina provode akciju sakupljanja PET ambalaže. Ove godine upriličena je svečanost obilježavanja sakupljenih tri miliona PET boca (150.000 kg PET ambalaže).\nCilj ovakvih i sličnih akcija je podizanje svijesti o značaju očuvanja životne sredine.\nTagovano ekologija Tešanj


Ambasador Norveške: Srbija se prema izbeglicama ponaša u skladu sa evropskim vrednostima\nAmbasador Norveške Arne Bjornstad izjavio je da se Srbija prema izbeglicama sa Bliskog istoka i Afrike ponaša u skladu sa pravim evropskim vrednostima i da će joj zato Norveška i dalje pomagati.\n"Prijatelji su tu da pomognu kad zatreba, a ne samo da vas tapšu po ramenu kada je sve u redu. Norveška je mala zemlja, nemamo previše birokratije i takvi smo, više volimo da radimo nego da pričamo. Takođe, imamo dobro razrađen sistem hitnog reagovanja na vanredne situacije", izjavio je Bjornstad za list Blic.\nNorveška je Srbiji poklonila 6,5 miliona evra za pomoć u izbegličkoj krizi.\nGovoreći o sporu Hrvatske i Srbije, ambasador je rekao da nije njegov posao da ocenjuje odgovornost zemalja u regionu, ali da je potpuno jasno da je blokada na granici dovela do ozbiljnih ekonomskih gubitaka i da zbog toga treba pronaći rešenje bez odlaganja.\nBjornstad, takođe, nije želeo da direktno odgovori na pitanje o zatvaranju mađarske granice protiv izbeglica.\n"Daću vam diplomatski odgovor: 'Mi se u Norveškoj ne bismo tako ponašali. Trebalo bi da bude jasno da se ogradama i bodljivakom žicom ljudi koji beže od rata neće sprečiti da stignu do cilja. U svakom slučaju, Srbija se ponašala ispravno", rekao je norveški ambasador.


Šarović: Iskustva Kine veoma su značajna za BiH\nMinistar spoljne trgovine i ekonomskih odnosa u Savjetu ministara BiH Mirko Šarović rekao je danas da je Кina pravi primjer za napredovanje u oblasti inovacija u preduzetništvu i da su njena iskustva značajna za BiH.\nUtorak, 08.10.2019. | 12:53\n"BiH zaostaje za regionom kada je riječ o inovacijama i inovacijama u preduzetništvu i moramo mnogo toga da učinimo kako bismo napredovali jer je to danas trend u cijelom svijetu", rekao je Šarović, koji u Beogradu učestvuje na konferencija Кine i 17 zemalja centralne i istočne Evrope o saradnji u oblasti inovacija.\nŠarović je rekao Srni da je Кina pravi primjer za razvoj inovacija u preduzetništvu, te da je konferencija dobra prilika da se kaže kakvo je stanje u BiH, kao i da se BiH upozna o tome šta u toj oblasti radi Кina, ali i Srbija, kao zemlja domaćin skupa.\nOn je napomenuo i da dvodnevna konferencija posvećena inovacijama predstavlja jednu od važnih platformi za saradnju sa Кinom.\nU Beogradu je danas počela Četvrta konferencija Кine i 17 zemalja centralne i istočne Evrope o saradnji u oblasti inovacija.\nŠarović kaže "inovacije u preduzetništvu", ali previđa činjenicu da se one uglavnom odnose na privredni sektor, koji je ovdje uništen, izuzev nešto privatnog, ali koji ne njeguje ovakvu vrstu intelektualne kreativnosti. Inovacije zahtijevaju materijalna sredstva, tj koštaju, a mi nemamo takav vid fonda za finansiranje. Drugim riječima, inovacije su ciljano namijenjene za razvijene zemlje i one koje ulažu u svoj privredni razvoj, u budućnost napretka svoga društva.\nBio sam u prilici da prisustvujem predavanjima koja su se održavala tokom konferencije, u dijelu poslovnog programa. Činjenica je da postoji značajan broj inovacija koje se mogu provesti, a da je za njih potrebna dobra volja i veoma mala količina novca. Primjer je oblast obrazovanja u kojoj se inovacije mogu provesti relativno jeftino, ali je potreban sistematičan pristup. Te inovacije bi mogle dovesti i do pomaka i u drugim privrednim oblastima...


Izložbom stvaralaštva dece i vaspitača Predškolske ustanove „Naše dete“ u Vranju na gradskom šetalištu, danas je otvorena manifestacija Dečji dani.\nDirektorka PU “Naše dete” Vranje Vesna Terzić, kaže da tema izložbe “Mi gradimo odnose u vršnjačkoj zajednici i lokalnoj sredini“ govori o spremnosti i otvorenosti ustanove da jača dečje samopoštovanje kroz građenje odnosa na relaciji dete-dete i dete-odrasli.\nIzložene su i autorske knjige vaspitača objavljene proteklih godina\n„Na ovaj način, Predškolska ustanova priprema dete za realan život u zajednici. Deca imaju priliku da istražuju, sarađuju, dogovaraju se, i na taj način stvaraju prilike za sticanje iskustva i znanja. Svoj identitet, kulturu i integritet, pretočila su u crteže, a istraživanja u lokalnoj zajednici zabeležena su gotografijama koje čine drugi deo izložbe“, ističe Terzić i dodaje da treći deo izložbe čine radovi medicinskih sestara vaspitača i vaspitača prezentovanih na stručnim konferencijama u zemlji i inostranstvu.\n“Deca na ovaj način sa svojim vaspitačima promivišu sebe, ustanovu i vaspitno-obrazovni rad u ustanovi”, zaključila je Terzić.\nObeležavanje manifestacije „Dečji dani“ nastaviće se sutra u 19 časova na platou ispred Galerije Narodnog muzeja defileom i nastupom budućih prvaka, i u sredu, 13. juna u 11 časova u Domu vojske gde će biti održana priredba „Oda radosti“ u kojoj će nastupati deca PU „Naše dete“, iz vrtića „Dečja radost“ i „Pčelica“.


BEZBEDNOST DRUMSKOG SAOBRAĆAJA – Akademija tehničko-vaspitačkih strukovnih studija – Odsek Niš\nPrilagođavajući se savremenim zahtevima i standardima visokoškolskog obrazovanja, a u skladu sa potrebama savremenog društva, Visoka tehnička škola strukovnih studija u Nišu je 2008. godine, na specijalističkim studijama akreditovala studijski program Bezbednost drumskog saobraćaja. Studijski program koncipiran je tako da predstavlja specijalizaciju stručnjaka iz uže oblasti Bezbednost i kontrola saobraćaja, a predstavlja savremeni, usklađen, logičan i neophodnan nastavak studijskog programa drumski saobarćaj na osnovnim studijama.\nSadržaj studijskog programa rađen je u skladu sa Standardima za akreditaciju studijskih programa, koje je doneo Nacionalni savet za visoko obrazovanje. Studijski program je u trajanju od jedne godine (dva semestra-60 ESPB) i prilagođen je savremenim evropskim iskustvima u obrazovanju ovog profila stručnjaka.\nStudijski program nastao je kao posledica činjenice da poslednjih godina, na svetskom nivou, rad u oblasti bezbednosti drumskog saobraćaja doživljava veliku ekspanziju. Uzimajići u obzir veliki broj saobraćajnih nezgoda i štetnost njihovih posledica, organizacija i rad u oblasti bezbednosti drumskog saobraćaja zauzima značajno mesto u hijerarhiji prioritetnih zadataka savremenog društva.\nNa svim nivoima organizovanja savremena društva ulažu ogromne napore kako bi se ostvarili što bolji rezultati na smanjenju broja saobraćajnih nezgoda i njihovih posledica. Uspostavljanje prihvatljivog nivoa, odnosno željenog stanja, bezbednosti drumskog saobraćaja podrazumeva, između ostalog i konstantno unapređenje obrazovanja i stečenih znanja stručnjaka iz ove oblasti, što ujedno predstavlja osnovni cilj ovog studijskog programa.\nOsnovni ili primarni cilj studijskog programa je sticanje stručnih znanja i praktičnih veština iz oblasti Bezbednosti i kontrole saobraćaja, odnosno postizanje kompetencija neophodnih za obavljanje praktičnih poslova i zadataka iz navedene oblasti. Pored toga, ovaj studijski program usmeran je ka razvoju kreativnih sposobnosti studenata koji podrazumeva: identifikaciju i analizu određenog problema, planiranje i realizaciju odgovarajućih mera, razvoj kritičkog mišljenja, donošenje konkretnih rešenja, pisanje stručnih izveštaja i saopštavanje i javno izlaganje postignutih rezultata rada.\nKrajnji cilj studijskog programa Bezbednost drumskog saobraćaja je da obrazuje stručnjaka koji je tokom procesa studiranja stekao potrebna stručna znanja i praktične veštine, koja sa stručnog i praktičnog aspekta mogu biti primenjena na rešavanju praktičnih poslova i problema u oblasti bezbednosti i kontrole saobraćaja.\nPored konkretnih, postavljeni su i sledeći opšti ciljevi sudijskog programa: usklađenost sa postavkama Bolonjskog procesa, visoki stepen vertikalne i horizontalne mobilnosti studenata, terenska nastava i praktična realizacija projekata, timski rad itd.\nPored ciljeva, kroz studijski program, postavljeni su i očekivani ishodi učenja, odnosno precizni iskazi o tome šta će studenti biti u stanju da urade nakon završetka studija na ovom studijskom programu i koliko će to uspešno obavljati. Pohađanjem ovog studijskog programa student stiče znanja i praktične veština koje treba da ga učine sposobnim da individualno ili u timu rešava konkretne i praktične probleme iz oblati bezbednosti saobraćaja. Očekivani ishodi učenja su osposobljenost studenta da stečena znanja i veštine primeni u praksi na sledećim poslovima: analiza saobraćajnih nezgoda u cilju povećanja nivoa bezbednosti saobraćaja; izrada strategije i taktike sprečavanja saobraćajnih nezgoda na određenom području; organizacija i sprovođenje uviđaja saobraćajnih nezgoda; ekspertize – veštačenja saobraćajnih nezgoda; organizacija rada centara za obuku vozača; kontrola i regulisanje saobraćaja; eksploatacija i održavanja puteva sa aspekta bezbedniost saobraćaja.\nGeneralno, očekivani ishod učenja je da se student praktično i teorijski osposobi da postane kvalitetan specijalista – strukovni inženjer saobraćaja u praksi, a što se postiže aktivnom nastavom, nizom praktičnih vežbi, obavljanjem prakse u nekoj od radnih organizacija, izradom konkretnih projektnih zadataka, itd.\nUPUTSTVO O FORMI ZA IZRADU SPECIJALISTIČKOG RADA\nPOTVRDA O OBAVLJENOJ STRUČNOJ PRAKSI\nLISTA BIBLIOTEČKIH JEDINICA


Talibanski ekstremisti oslobodili tri preostala taoca iz Južne Koreje\nTalibanski otmičari su danas posle podne oslobodili tri preostala taoca iz Južne Koreje, otetih pre skoro šest nedelja u Avganistanu.\n"Dočekali smo taoce", izjavio je lokalni zvaničnik Irfan Sulejmani i dodao da su preostali taoci - dve žene i jedan muškarac. Talibani su jutros danas oslobodili četiri taoca. Otmičari su predali taoce zvaničnicima Medjunarodnog komiteta Crvenog krsta u provinciji Gazni, gde su 19. jula oteli 23 južnokorejska humanitarna radnika.\nTalibani su juče oslobodili 12 južnokorejskih talaca, dan pošto su postigli dogovor s južnokorejskim pregovaračima o oslobadjanju svih 19 otetih. Dvojicu talaca otmičari su ubili nekoliko dana posle otmice, zatim su, kao znak dobre volje, oslobodili jednu ženu, a pre dva dana su saopštili da je postignut dogovor o oslobadjanju preostalih zarobljenika.\nU zamenu za oslobadjanje talaca, otmičari su prvo zahtevali da budu pušteni na slobodu talibanski zatvorenici, ali su odustali od tog zahteva, pošto je postignut dogovor da Južna Koreja povuče svoje vojnike iz Avganistana u roku od godinu dana i da obustavi misionarske aktivnosti. Južna Koreja je, medjutim, ranije već odlučila da povuče oko 200 svojih inženjera i medicinskih radnika iz Avganistana do kraja godine.


Plastični kontejneri i njihova primena u savremenoj industriji | InfoKG - Gradski portal - Kragujevac - Najnovije vesti\nPlastični kontejneri i njihova primena u savremenoj industriji\n16:00 | Petak, 23 04 2021\nSuočeni sa potrebama nove industrijalizacije, proizvođači na globalnim tržištima pokušavaju da se izbore sa sve većim potrebama za inovacijom, tako da budu usmereni na maksimizaciju efikasnosti proizvodnih procesa.\nZemlje u razvoju suočavaju se sa vrlo različitim izazovima, u stalnoj potrazi za idealnim pakovanjem koje će na najbolji način sačuvati teret od oštećenja ili kontaminacije i u isto vreme minimazirati otpad.\nSvojom jedinstvenom i raznolikom kombinacijom svojstava, plastika predstavlja idealan materijal za ispunjavanje brzo rastućih zahteva tržišta za inovacijama i vrhunskim performansama u svim segmentima manipulacije robom.\nRaznovrsnost i specifična svojstva plastike predstavljaju neprocenjiv ambalažni materijal za sve vrste komercijalnih i industrijskih proizvodnji širom sveta. Iskorišćavanjem gotovo neograničene prilagodljivosti plastike, ovaj tip ambalaže predstavlja najznačajniju kariku tokom prerade, skladištenja, transporta, zaštite i očuvanja proizvoda.\nVišekratna plastična ambalaža može poboljšati kretanje proizvoda duž lanca snabdevanja u većini industrija, omogućavajući kompanijama da smanje ukupne troškove i postigne održivu optimizaciju.\nInovativna i održiva rešenja za pakovanje\nSa više od 50 godina iskustva u razvoju industrijske ambalaže za višekratnu upotrebu, kompanija Schoeller Allibert nudi standardizovana rešenja koja najviše odgovaraju logističkim zahtevima diverzibilnih segmenata industrijske proizvodnje koji zadovoljavaju potrebe skladištenja, rukovanja i distribucije - pomažući klijentima da ubrzaju procese manipulacije, smanje troškove logistike i eliminišu ambalažni otpad.\nProizvodnja kontejnera uključuje čvrste kontejnere za slaganje, kontejnere sa zaštićenim poklopcem za siguran transport, krute i tvrde velike kontejnera sa mogućnošću rasklapanja, palete i kolica, dizajnirane da maksimalno zaštite male, velike ili specifično oblikovane komponente, omoguće brzu isporuku robe i, sa sklopivim jedinicama ili jedinicama koje se mogu složiti, uštede dragoceni prostor na povratnim putovanjima.\nOva inovativna rešenja pokrivaju raznolike sektore tržišta industrijske proizvodnje koji obuhvataju vazduhoplovstvo, hemijsku i farmaceutsku industriju, industriju hrane i pića, elektronike, reciklaže, tekstila i mnogih drugih.\nVisok stepen adaptivnosti u automatizovanim sistemima\nOdgovarajuće pakovanje u vidu povratne plastične ambalaže presudno je za efikasan rad automatizovanih skladišta. Samo pravilne metode manipulacije, skladištenja i tranasporta u svim proizvodnim segmentima omogućavaju visok nivo bezbednosti, sprečavaju oštećenja i i stvaranje otpada. Automatizacija industrijskih plastičnih kontejnera obuhvata procese rasklapanja ambalaže ili slaganje na stalaže što dovodi do povećanja prosečne efikasnosti skladišta.\nJedinstveno patentirani dizajn baze i oboda plastičnih kontejnera omogućava brzo kretanje i paletiranje u skladišnim pogonima, a njihova funkcionalnost čini procese logistike efikasnijim i profitabilnijim.\nProizvedeni u preciznim dimenzijama, kako bi se uklopili i nesmetano funkcionisali sa opremom za rukovanje, ovi plastični kontejneri idealan su saveznik manipulacije u automatizovanim skladištima i distributivnim centrima, promovišući pouzdan i dosledan protok robe sa mogućnošću velikih jediničnih opterećenja što omogućava brzo kretanje kroz automatizovane sisteme za skladištenje i preuzimanje.\nInovativna paleta plastičnih proizvoda nove generacije\nVeliki izbor različitih modela i funkcionalnih karakterisitika plastičnih kontejnera garantuje kompatibilnost sa kompleksnim proizvodnim operacijama industrijske proizvodnje i obuhvata velike sklopive kontejnere, krute paletne kontejnere, plastične kutije za odlaganje, IBC kontejnere srednjeg obima i mnoge druge iz široke lepeze proizvoda povratne plastične ambalaže.\nKruti paletni kontejneri\nZbog svoje robusne konstrukcije i visokog stepena stabilnosti, ovaj tip ambalaže savršen je za repetitivnu upotrebu. Pogodni za sve vrste skladištenja i distribucije roba kao i reciklaže otpada, odlikuje ih efikasna moć slaganja, što dovodi do velike uštede na prostoru i smanjenje troškove prevoza. Često se koriste u prehrambenom sektoru zbog velikog kapaciteta regala, lakoće čišćenja i visokog stepena adaptilnosti sa viljuškarima i automatizovanim transportnim sistemima.\nSa preko 40 vrsta proizvoda na tržištu, koji se razlikuju po tipu osnove, dimenzijama, tipu bočnih zidova i dodatnoj opremi, sa integrisanim točkovima ili poklopcem i mogućnošću aplikacije u različitim industrijama, od automobilske industrije do prehrambene – ovi kontejneri predstavljaju jedan od najzastupljenijih tipova plastičlne povratne ambalaže na savremenom tržištu.\nStack & Nest – Plastične kutije za odlaganje\nRučni kontejneri za sakupljanje i slaganje štite proizvod tokom branja, montaže, prerade, skladištenja i distribucije u širokoj paleti industrija, uključujući farmaceutsku, živinsku, automobilsku, tehničku, vazduhoplovnu, pekarsku, proizvodnu, odevnu i elektronsku. Ove kutije visokih performansi dostupni su u nekoliko stilova kako bi se aplicirala vrhunska ušteda prostora za efikasno skladištenje i distribuciju. Ručni kontejneri slažu se puni jedan na drugi preko poklopca ili horizontalnom rotacijom gornje kutije za 180 stepeni.\nKada su prazni, efikasno se gnezde jedno u drugi čime realizuju maksimalnu uštedu prostora čime predstavljaju ekonomsku, ekološku i efikasnu alternativu kartonskim ili drvenim kutijama.\nSrednji kontejneri za rasuti teret, na tržištu poznatiji kao IBC kontejneri, predstavljaju najefikasniji sistem za manipulaciju tečnih roba ili roba u rinfuzi. Čvrste i izdržljive konstrukcije, napravljeni od reciklažnog materjala, poseduju dvostruke zidove, integrisanu slavinu za lako istakanje tečnosti i polietilenske „kese“ visoke gustine koje omogućavaju visok nivo higijenske zaštite proizvoda kao i visok stepen opterećenja i do 8000 kg u slučaju opterećenja s mogućnošću slaganja.\nIdealni za manipulaciju svih vrsta tereta, dostupni u 3 standardna otiska, veliki sklopivi kontejneri imaju mogućnost rasklapanja kada su prazni, što nudi izvrsnu uštedu prostora i goriva, posebno u povratnim putovanjima. Svojim spesifičnim karakteristikama, predstavljaju idealno sredstvo za transport robe preko velikih udaljenosti i pogodni su za veliki broj povratnih putovanja, smanjujući emisiju ugljenika i maksimizirajući uštedu troškova.\nGrađani bloka Voje Radića besni zbog neodvoženja smeća: “Radovi nisu opravdanje za leglo zaraze!“ 14:30


https://forum.uzice.net Oreska - Užice : Lokalna samouprava - Mazut podigao cenu grejanja u Užicu - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Lokalna samouprava > Tema: Mazut podigao cenu grejanja u Užicu\nAutor Tema: Mazut podigao cenu grejanja u Užicu (Pročitano 940 puta)\nMazut podigao cenu grejanja u Užicu\n« poslato: 04.12.2005. 18:59:26 »\nUžice - U oktobru, pre najnovijeg poskupljenja komunalnih usluga, građani i privreda Užica dugovali su više od 260 miliona dinara, odnosno u proseku tri mesečna računa, što je gotovo trećina užičkog opštinskog budžeta, iz kojeg se delom finansiraju i opštinska komunalna preduzeća.\nPrema novom cenovniku za grejanje, koje gradu obezbeđuje JKP Toplota domaćinstva plaćaju 41 dinar, povlašćeni korisnici 82, vlasnici kancelarijskog prostora 102,5, a vlasnici poslovnog prostora 123 dinara po kvadratnom metru. Objašnjavajući nove cene, direktor Toplote, Milan Sekulić kaže da je poskupljenje bilo neminovno zbog poskupljenja mazuta, te da će nova cena uspeti da pokrije samo troškove nabavke energenata. On je obelodanio i da Ministarstvo za energetiku i Poslovno udruženje toplana Srbije smatraju da cena grejanja za domaćinstva ne može da bude niža od 40 dinara, bez obzira na energente koje koriste kotlarnice.\nNa primedbu da je ipak, grejanje u Užicu među najskupljima u Srbiji, on je uzvratio: "I treba da bude, jer je Užice u nepovoljnom položaju, zbog toga što 93 odsto kotlarnica u gradu koristi mazut, a ne gas, a i jedan je od najhladnijih gradova u Srbiji".\nPrimera radi, za stan od 60 kvadrata, mesečni račun za grejanje je 2.450 dinara, bez PDV. Treba podsetiti da je to iznos koji Užičani plaćaju tokom svih dnanaest meseci.\nPored cene grejanja, korigovana je i cena usluge iznošenja smeća. Javno komunalno preduzeće Bioktoš ovu uslugu domaćinstvima naplaćuje 1,8 po kvadratnom metru, što je povećanje za 4,65 odsto.\nKorigovana je i cena vode, pa je sada domaćinstva plaćaju 13,48, privreda 44,85, a školske i dečje ustanove 6,69 dinara po kubnom metru. Uprkos tome, u ovom preduzeću tvrde da Užičani koriste najjeftiniju vodu u Srbiji. Pre desetak dana komunalna preduzeća Vodovod i Bioktoš zatražila su novo poskupljenje svojih usluga, ali je to Opštinsko veće odbilo. Inače, Vodovod je tokom ove godine već dva puta podizao cenu vode i to za 21,9 odsto, a da je odobreno treće poskupljenje, cena vode u Užicu, kumulativno bi skočila za čak 32,83 odsto.\nBioktoš je zahtevao poskupljenje usluga parkiranja u javnoj garaži sa sadašnjih 3.000 na 3.400 dinara mesečno, ali i uklanjanja nepropisno parkiranih vozila u gradu.\nOpštinska vlada nedavno je preispitivala i svoju odluku o poskupljenju grejanja od 15. septembra ove godine, ali samo za korisnike poslovnog prostora, smatrajući da je visoka, s obzirom na to da u cenu ove usluge nije uračunat PDV. Direktor Toplote tada je uzvratio da se cene komunalnih usluga uvek utvrđuju bez ovog poreza, te da je od usvajanja novog cenovnika, mazut ponovo poskupeo, što ovo preduzeće opterećuje sa novih 60 para po kilogramu mazuta ili sa oko tri miliona dinara za celu grejnu sezonu.


Miroslav Parović: NATO front protiv Vučića\nObjavio Urednik2 21 januar 2016 .\nVečernje Novosti, 21.1.2016.\nSudeći prema prvim reakcijama većine opozicionih stranaka na najavu vanrednih parlamentarnih izbora, Srbija je zemlja koja ima samo jedan problem\nCEAS-SAC konkurs za studentske eseje!\nCentar za evroatlantske studije i Slovačka atlantska komisija\nSlovačka atlantske komisija u saradnji sa Centrom za evroatlantske studije i pod pokroviteljstvom ambasade Republike Slovačke u Beogradu, koja je trenutno i NATO kokontakt ambasada, poziva univerzitetske studente iz Srbije da dostave svoje eseje na temu "Partnerstvo za Srbiju".\nIzjava Direktorke CEAS-a za nedeljnik NIN\nJelena Milić, 21.1.2016.\nNovogodišnji dar Dmitrija Rogozina\nŠta će nam doneti godina koja je započela dolaskom ruskog raketnog sistema S-300 u Srbiju, makar i samo u obliku makete, i kako bi Baltik draj indeks morao da utiče na pitanje raspisivanja vanrednih parlamentarnih izbora u Srbiji?


Zajedničkom brigom do podrške pčelarima u očuvanju pčelinjih društava | Analitika - Informativni Portal\nZajedničkom brigom do podrške pčelarima u očuvanju pčelinjih društava\nObjavljeno: 20. 07. 2017 - 18:34 Promjenite veličinu teksta: A A A\nNa današnjem sastanku potpredsjednika Simovića sa predstavnicima Saveza, analizirano je aktuelno stanje pčelinjih društava širom Crne Gore, prouzrokovano nepovoljnim vremenskim prilikama za pčelarstvo, a na određenim teritorijama dodatno pogoršano usljed požara.\nOcijenjeno je da je ovo veoma važan trenutak za pčelare jer su pčelinja društva na minimalnim rezervama hrane, što u ovom periodu predstavlja veoma kritičan momenat, jer društvima treba obezbijediti neophodne količine hrane kako bi razvile leglo i spremno ušle u zimu.\nDogovoreno je da se u Kući meda počne sa intenzivnom proizvodnjom invertnog sirupa koji će pčelarima biti distribuiran posredstvom Saveza. Prema evidenciji Saveza u Crnoj Gori ima oko 2.080 pčelara koji posjeduju ukupno oko 61.801 košnicu. Podrška Ministarstva odnosiće se na subvenciju za kupovinu invertnog sirupa i ona iznosi 0,23 eura po kilogramu, što podrazumijeva da pčelari po regresiranoj cijeni mogu dobiti 6 kg sirupa po pčelinjem društvu.\nPodrška će se realizovati sredstvima u okviru Programa podrške razvoju pčelarstva koji je dio Agrobudžeta za 2017.\nU skladu sa planom koji će definisati Savez na osnovu ugroženosti i potreba, kao i raspoloživim proizvodnim kapacitetima Kuće meda, podrška će se realizovati u više faza.\nNa sastanku je istaknut zajednički stav da je neophodno obezbijediti brzu realizaciju ove podrške na transparentan i pravedan način.\nSimović je tom prilikom kazao da je Ministarstvo svjesno izazova sa kojima se susreću pčelari, njihovog posvećenog i vrijednog rada, uloge i značaja sektora pčelarstva u poljoprivredi, kao i važnosti očuvanja pčela kao prirodnih oprašivača. U tom pravcu Ministarstvo će u saradnji sa Savezom pčelarskih organizacija na partnerskim osnovama nastaviti da kreira politiku razvoja crnogorskog pčelarstva.\nPredstavnici Saveza pčelarskih organizacija Crne Gore izrazili su zadovoljstvo zbog razumijevanja Ministarstva poljoprivrede i kontinuirane i pravovrmene podrške ne samo u dijelu politika vezanih za unapređenje sektora pčelarstva, već i kreiranju ambijenta u kome se razvija svijest šire društvene zajednice o važnosti pčelarstva i pčela, za poljoprivredu i biodiverzitet uopšte.\nTagovi: Milutin Simović savez pčelara\nPogledajte kakvo nas vrijeme očekuje prvog...


Prvi stanari na proljeće - UGLJEVIK.INFO\nNaslovna Region Prvi stanari na proljeće\nPrvi stanari na proljeće\nU prve dve zgrade koje se trenutno zidaju na gradilištu „Beograda na vodi“ prvi stanari će početi da se useljavaju najkasnije do proleća sledeće godine, najavljuje Mohamed Alabar, predsednik Upravnog odbora kompanije „Eagle Hills“, koja je finansijer ovog projekta, zadovoljan kako radovi teku i kako se odvija saradnja Ujedinjenih Arapskih Emirata i Srbije na ovom projektu.\nRezidencijalni deo ovog kompleksa, precizira, sastojaće se od oko 6.000 stanova, a predviđeno je da na toj lokaciji živi 14.000 ljudi.\nOn dodaje da će Kula Beograd, koju gradi na Savskoj promenadi, biti dom jednog od najprestižnijih hotelskih brendova na svetu – St. Regis, a da će se na njenom četrdesetom spratu nalaziti vidikovac sa pogledom na Beograd.\nPrema njegovim rečima, državni vrh Srbije je prepoznao važnost ovog projekta, značaj koji će imati za srpsku ekonomiju, kao i njegov potencijal da, kako je rekao, pozitivno utiče na turizam u Srbiji.\n„Sa takvim partnerima, sigurni smo da idemo u dobrom smeru“, istakao je arapski investitor.\nKada bude završen projekat, kaže „nadam se da će inspirisati ljude da sa optimizmom posmatraju budućnost Beograda, na koji će biti ponosni“.\nPrevious article Danas do 39°C, a narednih dana…\nNext article Sirija: Stupio na snagu dogovor o prekidu vatre


Ristić traži novog kupca za svoju mobilnu bolnicu – ASinfo Portal\nRistić traži novog kupca za svoju mobilnu bolnicu\n19.06.2020. / 7:28\nBANJALUKA – Vlasnik kompanije “Balkan Global” Slaven Ristić izjavio je da će u narednih dan ili dva na računu Instituta za javno zdravstvo biti kompletan iznos od 4,2 miliona KM za pokretnu bolnicu, te naveo da je zbog svega što se dešavalo u vezi sa ovim slučajem pretrpio ogromnu finansijsku i moralnu štetu.\nRistić je naglasio da ova kompanija trenutno traži kupca za mobilnu bolnicu i kompletnu opremu koja je na sreću neotpakovana.\n“Ima mnogo žarišta u svijetu kojima je potrebna ovakva bolnica i očekujemo da ćemo u najkraćem periodu prodati bolnicu i sanirati svoju štetu“, rekao je Ristić za RTRS.\nGovoreći o tome kako je uopšte došlo do nabavke bolnice, Ristić je naveo da je prije preuzimanja Remontnog zavoda “Bratunac” radio u Ujedinjenim nacijama, gdje je stekao dobra poznanstva u bezbjednosnom sektoru, provodeći vrijeme po Africi, Bliskom istoku, NJemačkoj i mnogim drugim zemljama.\n“Posljednjih godina smo Tehnički zavod `Bratunac` podigli na zavidan nivo, to je postala prepoznatljiva kompanija u svijetu. Ta kompanija je prije nas dugovala 20 miliona KM, što smo brzo vratili bez otpuštanja radnika. Kroz sva ta dešavanja stekao sam dobra poznanstva kako sa vlastima u Srpskoj, tako i sa opozicijom, i trudio sam se da budem od koristi, prije svega ovom narodu“, podsjetio je Ristić.\nOn je dodao da je njegova dužnost bila da reaguje na svaku krizu koja je pogađala njegov narod, pa je tako bilo i sa pandemijom virusa korona, koja je zadesila cijeli svijet, donosila hiljade mrtvih svakog dana i paniku.\n“Pod pritiskom svih tih slika, premijer Srpske Radovan Višković, koji je moj lični prijatelj, poznavajući našu kompaniju i kapacitete, znajući gdje sve radimo, poslao nam je upit da li možemo da isporučimo kontejnere koje proizvodimo u kompaniji `Elvako` u Bijeljini“, rekao je Ristić.\nPrema njegovim riječima, kompanija je tada imala 50 kontejnera koji su bili spremni za isporuku za njemačke vojne snage, ali je bilo logično da te kontejnere preusmjere za potrebe Republike Srpske.\nNakon toga, dodao je Ristić, Vlada Republike Srpske im je poslala upit da li mogu još nešto da nabave od medicinske opreme, jer je, kako navodi, u tom trenutku iz Evropske unije bilo nemoguće nabaviti i flaster.\n“Od partnerske kompanije sa kojom sarađujemo dobili smo konkretnu ponudu za mobilnu bolnicu, koja je višenamjenska, a koja je bila spremna za isporuku Vijetnamu. Uzeli smo ponudu, koja nije bila klasična komercijalna ponuda, jer te bolnice, takozvani šatori, na tržištu koštaju između 9,5 i 12 miliona evra, a nama je bila dostupna za 4,2 miliona KM“, podsjetio je Ristić.\nNakon što su informisali Vladu i Republički štab za krizne situacije, tvrdi Ristić, donesena je odluka o kupovini.\nOn je dodao da je kompanija sebi postavila rok od 12 dana, jer je taj rok ponudio dobavljač, ali da nabavka ovakve bolnice u normalnim uslovima traje od šest mjeseci do dvije godine.\n“Mi nismo razmišljali o saglasnostima sasvim svjesni da administracija u ovakvim situacijama ne smije da bude problem, jer ovdje spasavamo narod. Vrijeme je pokazalo drugačije“, napomenuo je Ristić.\nRistić je rekao da su u najkraćem periodu organizovali avione, da je bolnica počela da pristiže, te da su se obratili Agenciji za lijekove BiH za savjet kako da dobiju saglasnost da bi mogli da carine robu i montiraju bolnicu.\n“Agencija nas je uputila na dobavljača, od kojeg moramo da dobavimo svu dokumentaciju za sve i jedan medicinski proizvod. To su bili fajlovi od 30,40 dokumenata, koje je trebalo pribaviti iz Italije, koja je bila epicentar krize i to je bilo nemoguće dobiti u tako kratkom roku“, naglasio je Ristić.\nPrema njegovim riječima, kompanija je tražila da im se omogući da carine robu, a da oni u roku od 90 dana dostave svu potrebnu dokumentaciju, ali da nisu naišli na razumijevanje.\nOn je dodao da su svjetlosne godine između njega i ljudi koji ga optužuju, ističući da ovo nije ravnopravna borba, jer se kako je naveo, on bori za narod, a oni za vlast.\nRistić je dodao i da nakon ovog pojavljivanja u javnosti više neće govoriti o ovoj temi, već će prepustiti to pitanje pravnicima, koji će dokaze iznositi pred sudom.\nRistić je dodao da su pojedinci koji su se slikali pored 20 odsto objekta u Zalužanima obmanuli javnost, jer su to predstavljali kao gotov objekat plaćen više od četiri miliona KM.\n“A to što je prikazano bilo je jedino što smo mogli da izuzmemo iz carinskih skladišta u tom momentu, jer saglasnost za medicinsku opremu nismo imali i već smo bili u carinskom prekršaj“, naglasio je Ristić, dodajući da ima sve dokumente o porijeklu svega što je trebalo da bude instalirano u mobilnoj bolnici.\nRistić tvrdi da su, nažalost, naišli na administrativan zid, nakon čega su rado pristali na raskid ugovora za nabavku bolnice.\n“Mi smo kao kompanija platili 200.000 evra za četiri avionska leta koji su dovozili opremu i imamo sve fakture za to. Uspjeh je u tom trenutku bio da dobijemo te čarter letove i za to smo pokrenuli sve svoje veze“, tvrdi Ristić.\nTagovi: mobilna bolnicaslaven ristic\nNeobična pravila: Gde je zabranjeno voziti prljav auto, pokazati srednji prst…\nRestorani “rasprodati” na mjesec dana\nGlobalni BDP će porasti 5,4 odsto u 2021\nEr Srbija proširila kapacitete na letovima do Crne Gore\nIzvoz električne energije na početku godine veći za 31,4 posto\nU Gradišci sjednica o uticaju virusa korona na ekonomiju\nPotrošačke cijene u FBiH u maju bile niže


Aktuelno / Štampa / Dobra perspektiva srpske poljoprivrede\nObjavljeno 17.08.2013. na AGROPRESS\nDatum: 17.08.2013.Izvor: AGROPRESS\n„Proizvođači su prilično produktivni, trgovinski sektor i prerađivačka industrija su dobro razvijeni a farmeri su psihički spremni da se takmiče na evropskom tržištu. Vidim i posvećenost Vlade da unapredi administraciju tako da na kraju bude kompatibilna sa EU“, navodi Holger Krej iz sektora za poljoprivredu Svetske banke. Srbija bi trebalo da se fokusira na produktivnost i kvalitet. U prošlosti se politika subvencija previše oslanjala na tradicionalne žitarice – pšenicu, kukuruz i soju. Ne kažem da ih ne treba podržavati, ali pitanje je kako. Srbija se trudila da što više podrži svoje poljoprivrednike, plaćanjem po hektaru. Ekonomisti znaju da se takvim subvencionisanjem ne podstiče produktivnost. Zajednička poljoprivredna politika jedna je od najvažnijih politika Evropske unije i u nju se najviše ulaže.\nOd 141,9 milijardi evra, koliki je budžet EU bio u 2011, čak 58,7 milijardi, odnosno 41 odsto ukupnog budžeta, izdvojeno je za očuvanje i upravljanje prirodnim resursima. ‘’Srbija kao zemlja kandidat za ulazak u EU može imati koristi od evropskih fondova za podršku ruralnom razvoju, što je veoma važno za nju, s obzirom na to da polovina populacije živi na selu i da primarna poljoprivreda čini 10 odsto srpske ekonomije. Ako Vlada može da usvoji regulatorni okvir kako bi se izborila za novac iz evropskih fondova i njime upravljala, onda ćemo mi moći da pomognemo razvoju ruralnog sektora u Srbiji i nadam se da ćemo to uraditi 2013. i u narednih sedam godina“, ukazuje Džon Klark iz Direktorata za poljoprivredu i ruralni razvoj Evropske komisije.\nOsnovna karaktersitika zajedničke poljoprivredne politike je finansiranje na sedmogodišnji period, sa tačno utvrđenim iznosima subvencija, mogućim korisnicima i namenama na godišnjem nivou. Takva, stabilna i predvidiva politika, smatraju stručnjaci, neophodna je Srbiji kako bi se stvorio siguran ambijent za agrobiznis, ali i da bi se privukli strani investitori.


10.7. RA Bačka\n19 02 2019 / 06:51\nutorak, 10 jul 2018 14:33\nRazvojna agencija Bačke osnovana je pre osam godina, a na inicijativu 16 lokalnih samouprava sa područja Bačke. Služe i kao dobar primer javno privatnog partnerstva, jer su, pored javnih subjekata, u osnivanju agnencije učestvovala i privatna preduzeća i udruženja. Zajednički cilj je saradnja i sprovođenje projekata koji će doprineti jačanju kako lokalnih samouprava, tako i malih i srednjih preduzeća koja se bave poljoprivredom, turizmom ili drugim oblastima privrede. Kroz različite programe obuke Razvojna agencija Bačke osnažuje pojedince da uspešno pokrenu ili vode svoj posao. Ostvarivanju tog cilja treba da doprinese i projekat Brend Bačke\nU toku je treća faza projekta u okviru koje je raspisan konkurs za nove korisnike brenda Bačka. Na konkurs mogu da se jave mali proizvođači, privredna gazdinstva i pružaoci usluga kojima će nastupanje pod okriljem brenda Bačka doneti veću vidljivost na tržištu.\nU današnje vreme internet i društvene mreže su nezaobilazan način promocije, pa će svi korisnici brenda Bačka biti predstavljeni na jedinstvenom protalu i Fejsbuk profilu. Samim tim njihove usluge i proizvodi biće dostupniji većem broju korisnika.\nU Razvojnoj agenciji Bačke kažu da im je želja da pod brendom Bačka okupe što više malih preduzeća i na taj način im pomognu da unaprede svoje poslovanje i pojavljivanje na tržištu. Svi zainteresovani koji žele da koriste oznaku brend Bačke o uslovima mogu da se informišu na sajtu agencije, a konkurs je otvoren do 31. jula.


Parlament BiH nema nadležnosti za entitetske javne emitere - Klix.ba\nStav poslanika iz RS-a\nParlament BiH nema nadležnosti za entitetske javne emitere\n15.3.2012. u 18:20\nPredstavnički dom Parlamentarne skupštine BiH obavio je raspravu o inicijativi člana Komisije za saobraćaj i komunikacije ovog doma Bože Ljubića da parlament BiH u narednom periodu otvori raspravu o stanju javnih emitera BiH, prije svega u kontekstu njihove profesionalnosti i političke nezavisnosti.\nPoslanici iz Republike Srpske istakli su tokom rasprave da parlament BiH nema nadležnosti da raspravlja i donosi odluke koje se odnose na entitetske javne emitere, navodeći da je za njih prihvatljiva isključivo rasprava o situaciji u BHRT-u.\nPredlagač inicijative Božo Ljubić smatra da bi rasprava o ovim pitanjima bila u interesu BiH i profesije, jer je način na koji mediji sada rade, kako kaže, krajnje destabilišući.\n"Izvještaj o radu Radio-televizije Republike Srpske /RTRS/ i Federalne televizije podliježe nadležnosti Narodne skupštine Srpske i federalnog Parlamenta i nema potrebe da se Predstavnički dom izjašnjava o toj temi. Nikakve zakonske obaveze RTRS nema da dostavlja izvještaje Parlamentarnoj skupštini BiH", rekla je poslanik SNSD-a Dušanka Majkić koja je predložila da se inicijativa povuče jer će dovesti samo do novih nesporazuma u BiH.\nPoslanik SDS-a Mladen Bosić otvorio je pitanje opravdanosti pretplate javnim servisima, dok je Milica Marković iz SNSD-a istakla da potpuno podržava jučerašnje saopštenje menadžmenta RTRS-a u vezi sa ovom inicijativom, navodeći da se ne slaže sa prijedlogom da se u parlamentu BiH vodi rasprava o stanju u RTRS-u jer je ovaj javni servis definisan zakonom Republike Srpske, gdje mu je i osnivač.\nPredsjedavajući Komisije za saobraćaj i komunikacije Petar Kunić upozorio je da se ovom inicijativom djelimično ulazi u entitetsku nadležnost, navodeći da će je podržati samo ako bude modifikovana, te zajedno sa poslanikom SDS-a Borislavom Bojićem odbacio optužbe menadžmenta RTRS-a da učestvuju u nezakonitom prenosu nadležnosti sa Republike Srpske na BiH u ovoj oblasti.\nSavez za bolju budućnost BiH podržao je Ljubićevu inicijativu, navodeći da treba raspravljati o tome zašto javni RTV sistem u BiH ne funkcioniše.\nKomisija za saobraćaj i komunikacije Predstavničkog doma parlamenta BiH ocijenila je na sjednici od 12. marta da je situacija u javnim emiterima u BiH zabrinjavajuća i podržala inicijativu da i parlament raspravlja o tom pitanju.\nRukovodstvo Radio-televizije Republike Srpske odbacilo je juče inicijativu da se o radu Javnog emitera Srpske raspravlja u parlamentu BiH. U saopštenju, koje je potpisao generalni direktor ove medijske kuće Dragan Davidović, navedeno je da se ta inicijativa prevashodno odnosi na raspravu o uređivačkoj politici javnih emitera, pa i RTRS-a, što je sa stanovišta slobode medija nedopustivo.\n"Stavove predsjednika Komisije za saobraćaj i komunikacije Petra Kunića iz DNS-a i člana Komsije Borislava Bojića iz SDS-a, koji su podržali ovu inicijativu, smatramo podrškom urušavanju statusa Javnog medijskog servisa Republike Srpske i pokušajem nezakonitog prenošenja nadležnosti u oblasti javnog emitovanja sa Republike Srpske na BiH", navodi se u saopštenju RTRS-a.


RTS :: Bogata istorija Niša u dokumentarnom serijalu na RTS-u\nFilm i TV Bogata istorija Niša u dokumentarnom serijalu na RTS-u\nčetvrtak, 23. jan 2020, 12:05 -> 13:04\nDokumentarni serijal „Istorija Niša“ prikazivaće se od 29. januara na Drugom programu RTS-a. Autori, svi iz Niša, istakli su na promociji da će to biti prilika da ne samo Nišlije, već i gledaoci iz cele Srbije, saznaju mnoštvo detalja iz bogate istorije Niša.\nSa mnogo ljubavi, pijeteta i odgovornosti stvarali su ovi ljudi dve i po godine prvih pet epizoda o istoriji Niša. Od Nišlije – glumca Tanasija Uzunovića, čija je porodica ostavila traga u niškoj istoriji do mladog reditelja Stefana Krasića.\n„Čini mi se, to smo se baš i šalili, da smo negde napravili da u nekim delovima Niš izgleda kao Rim, a u nekim delovima kao Istanbul, malo smo ovekovečili tu neku atmosferu kako smo doživeli da je ona bila“, kaže reditelj Stefan Krasić.\n„Velika odgovornost, pogotovu što, ja moram da kažem bez ikakve hvale, da su moji učestvovali u delu istorije, izvesnog Uzun Stojana koji je došao iz Hercegovine, da diže bunu sa Karađorđem“, ističe narator Tanasije Uzunović.\nIstraživanje bogate istorije bio je izazov, kažu autori, sa željom da se ona predstavi na jedan drugačiji način.\n„Imamo bogatu građu, imamo knjige, sve je dostupno ali prosto se ne prezentuje narodu kako treba, mislim da je ovo dobar korak – naučno-popularna serija sa istorijskom tematikom u 'prajm tajmu' na nacionalnom servisu, ja verujem da će ljudi mnogo naučiti odavde“, smatra scenarista Dejan Stojiljković.\nAutori dokumentarnog serijala koji će imati tri sezone od po pet epizoda smatraju da je posebno važno što će se Istorija Niša emitovati na Radio-televiziji Srbije.\n„Naša želja je bila da jednu fantastičnu, burnu, bogatu, vrednu istoriju našeg grada, o kojoj se ne zna baš uvek sve, pokažemo, a ko bi bolje to uradio? Da vide i Nišlije, da vide ljudi u Srbiji, ali putem RTS-a to će videti ljudi u celom svetu“, ističe producent Dragan Videnović.\nŠta je sa burekom i brojnim drugim detaljima iz istorije Niša, gledaoci Drugog programa RTS-a moći će da prate od 29. januara.\n(četvrtak, 23. jan 2020, 13:53) - dfs [neregistrovani]\nprevod obavezno, za dijasporu, za trecu eneraciju.\nСве поздрављам, али ако крену да причају о богатој раној историји Ниша и кажу то нема везе са нама јер су Словени дошли у седмом веку можете све да баците у воду. Генетика је ову лаж одбацила, а видећемо докле ће да нам је пласирају наши историчари...


Minimalac za podsticaj nataliteta\ndanas.rs (R. Popović) 19. децембар 2013. године Економија Друштво Коментари\nOpština Nova Varoš planira da, u cilju pospešivanja nataliteta, iz budžeta za narednu godinu izdvoji znatno više sredstava na ime naknade za novorođenčad i nezaposlene porodilje. Predlog uvećanog iznosa naknada za bebe i kriterijume za dodelu budžetske subvencije porodiljama trebalo bi da se pred odbornicima nađe već na prvoj narednoj sednici, koja će biti održana u ponedeljak 23. decembra.\nNa nedavnom zasedanju lokalnog parlamenta doneta je odluka da su sačini komisija koja će precizirati pravilnik po kojem bi ova eventualna inicijativa šefa odborničke grupe Nove Srbije Nikole Jelića, mogla biti sprovedena u delo.\n- Ova godina je po broju rođene dece još dramatičnija nego prošla. Od početka 2013. do kraja novembra, u opštini su rođene 74 bebe od kojih je jedva polovina na gradskom području. To znači da će , ako se ovakav negativan trend nastavi, za šest godina u jedinoj gradskoj osnovnoj školi biti svega jedno odeljenje prvaka, rekao je Jelić na poslednjoj sednici SO.\nPrema važećoj opštinskoj odluci, svako novorođenče u zlatarskom kraju dobija jednokratnu pomoć od 50.000 dinara, a nezaposlenim porodiljama sleduje 10.000 dinara mesečno do prvog rođendana deteta. Ove godine je za ove namene iz budžeta izdvojeno oko 6,5 miliona dinara.\n- Predložićemo da se naknada za bebe uvećava za 50.000 dinara po redu rođenja, odnosno svako sledeće dete u porodici dobijalo bi dodatnih 50.000 dinara. Takođe, tražićemo da se nezaposlenim porodiljama mesečno isplaćuje minimalac umesto sadašnjih 10.000 dinara, ističe Jelić, čiji je predlog naišao na podršku svih odbornika, ali uz rezervu da li će ona eventualno moći i da se realizuje zbog inače tanke gradske kase.


Može li Srbija da uskladi zakonodavstvo sa EU do kraja 2021. godine? - European Western Balkans\nSrđan Majstorović, predsednik Upravnog odbora Centra za evropske politike, ocenjuje za EWB da će revidirani NPAA “imati značajnu ulogu s obzirom da će predstavljati svojevrsnu legitimaciju Srbije pred Evropskom komisijom i državama članicama EU koje će imati priliku da procene spremnost Srbije da ispunjava obaveze koje je sama sebi zadala, dakle, verodostojnost i integritet Srbije će biti procenjivana na osnovu uspešnosti usvajanja i sprovođenja propisa iz NPAA”.\n“Proces usaglašavanja domaćih propisa sa pravnim tekovinama EU je od suštinskog značaja za uspešno ispunjavanje uslova za pristupanje EU. Svaki kandidat za članstvo u EU je u obavezi da pripremi ovakav plan. NPAA je veoma značajan za dinamiku usvajanja zakona i podzakonskih akata kojima se delovi evropskog prava prenose u nacionalni pravni okvir, odnosno postaju propisi Republike Srbije. Za svakog kandidata izuzetno je važno da objektivno proceni vremenski okvir za potpuno usaglašavanje s obzirom da se radi o izuzetno obimnom poslu koji podrazumeva ne samo usvajanje propisa već i određivanje resursa za njihovu primenu (budžet, institucionalni i administrativni okvir). Vreme, ili tajming, je nezaobilazan faktor prilikom izrade ovakvih planova. Ukoliko ne bude vanrednih, Srbiju najkasnije 2020. očekuju parlamentarni izbori koji će prema dosadašnjem iskustvu usloviti zastoj i uticati na realizaciju dela NPAA koji se odnosi na usaglašavanje zakona, što dovodi u pitanje 2021. kao ciljnu godinu”, objašnjava naš sagovornik.\nMajstorović ukazuje da “ ukoliko postoji objektivna procena da će Vlada zajedno sa drugim institucijama odgovorno izvršiti obaveze iz NPAA do 2021. godine to je dobra vest za građane Srbije, međutim, ovaj optimizam u planiranju će svakako biti pod budnim okom civilnog društva u Srbiji, Evropske komisije i država članica, koji će na osnovu primene NPAA procenjivati verodostojnost i rešenost Republike Srbije da ispuni obaveze koje je sama sebi zacrtala”.\n“S obzirom na vremenske odrednice navedene u Strategiji o verodostojnom proširenju EU stiče se utisak da je NPAA mogao da uvaži novu realnost i da se isplanira tako njegova puna primena bude u skladu sa vremenskim odrednicama koje proističu iz Strategije, a time mnogo izvesnija i realnija”, napominje on.\n“Time se građani informišu o dinamici izvršavanja obaveza koje je Srbija sebi zadala u cilju usaglašavanja propisa sa pravilima EU. Građani moraju da dobiju informacije o tome koji se propisi usvajaju i na koji način ovo prilagođavanje s evropskim standardima utiče na njihov život. Nažalost, s obzirom na brojne izborne cikluse, primena NPAA je bila sporadična, a time i izveštavanje o njegovom sprovođenju. Redovno izveštavanje je značajno i zbog obaveštavanja Evropske komisije o toku sprovođenja NPAA. Pored obaveštavanja o ispunjenim planovima, važno je otvoreno izveštavati i o eventualnim kašnjenjima. Na taj način se čuva integritet u pregovorima. Ovi podaci mogu poslužiti Evropskoj komisiji da prepozna oblasti u kojima je potrebno obezbediti dodatnu pomoć Srbiji.\n“Mislim da cilj nije ostvariv i da ne treba praviti preambiciozne rokove koji teško mogu biti ispoštovani. Kraj 2021. zapravo znači da to ostavlja 3,5 godine (od danas, tj. februara 2018.) da se završi ceo posao harmonizacije. Naravno, Srbija je dosta već uradila u harmonizaciji ali predstoje i neke zahtevne stvari koje će tražiti vreme i dužnu pažnju. U periodu o kome pričamo, do kraja 2021, treba da se održe makar jedni, redovni izbori 2020. godine, što će značiti zastoj u procesu od najmanje šest meseci (tokom kampanje i dok se sastavi Vlada). Ukoliko bude bilo i vanrednih izbora do tada, vreme se dodatno skraćuje za po šest meseci za svake izbore. Drugo pitanje je zašto se postavlja taj rok, kada Strategija EU predvidja zatvaranje poslednjeg poglavlja krajem 2023. godin? Šta ce se raditi od kraja 2021 do kraja 2023, kad je planirano zatvaranje poslednjeg poglavlja? Po meni je jun 2023. mnogo bolji rok, koji nam onda ostavlja drugu polovinu 2023 kao dodatni prostor za zavrsne radove u oblastima u kojima je doslo do kašnjenja”, konstatuje Međak za EWB.\n“Za neke propise, na primer, za izmenu izbornog zakonodavstva, potrebno je izmeniti Ustav, što će se raditi tokom 2024. tako da treba voditi racuna i o aktivnostima koje će se sprovoditi sve do kraja pristupnog perioda, odnosno do ulaska u članstvo u EU”, precizira on.\n“Poslednji izvestaj o usklađivanju, tj. o primeni NPAA smo videli za četvrti kvartal 2015. godine. Zaključno sa decembrom 2015. godine, NPAA je za period avgust 2014. – decembar 2015. ispunjen 63 odsto, budući da je usvojeno 215 od 340 planiranih propisa. Ovaj procenat ispunjenosti ne podržava proklamovani cilj i želju da pristupimo EU do 2025. godine. Od kraja 2015 je prošlo više od dve godine, a mi ne znamo sta se dešava u procesu usklađivanja. Novembra 2016. je usvojena revizija NPAA i o ispunjavanju tog plana nismo videli ni jedan izveštaj, što smatram da nije dobro za proces usklađivanja i pristupanja jer nemate instrument za korekcije zastoja do kojih uvek dolazi. Izveštaj o procesu harmonizacije mora biti raspravljan i u Skupštini na Odboru za evropske integracije, jer poslanici predstavljaju korektivni faktor i dodatni pritisak da se proces ubrza. Takođe, pritisak javnosti je uvek dobar korektivni faktor u ovakvim procesima. Neobjavljivanje izveštaja onemogućava pritisak javnosti. Bez ovakvog mehanizma nadzora rada Vlade, bojim se da proces neće biti završen u zadatim rokovima”, poručuje sagovornik EWB.


Mogućnost savremenog stvaralaštva u istorijskim umetničkim ambijentima | Jovan Despotović\nMogućnost savremenog stvaralaštva u istorijskim umetničkim ambijentima\nPitanje je zaista staro: da li savremeni umetnici smeju slobodno da intervenišu u istorijskim kulturnim ambijentima ili tu treba da rade sa krajnjim oprezom? Ako je suditi prema dokazima koji su do danas izvođeni, odgovor je načelan i zasigurno pozitivan u korist stvaralačke slobode.\nDakako da je estetička argumentacija u ovoj vrsti prosuđivanja onaj krajnji dokaz izveden iz dosledne činjeničke i povesne situacije. Lako se prisećamo brojnih polemika koje su ne tako davno vođene i u najznačajnijim urbanim centrima naše civilizacije. Na primer, u Parizu oko toga da li je mesto hipermodernističkoj arhitekturi Centra Žorž Pompidu, poznatijeg kao Bobur, u jezgru ovog grada, ili, da li je opravdana postmodernistička intervencija i dogradnja na pseudoklasicističkom zdanju Nacionalne galerije u Vašingtonu? Zatim, ponovo u Parizu, da li je dozvoljeno i opravdano postavljanje ‘piramide’ u stilski potpuno zatvorenom ambijentu dvorca-muzeja Luvr? Ovo su samo najkrupnije, svakom vidljive i svakom razumljive ilustracije problema koji se često postavlja pred savremene stvaraoce.\nDa li treba da napomenemo da je bez obzira na vrstu otpora i njegov intenzitet, sačuvano pravo umetnika, u ovim primerima i svim drugim kojih je zaista mnogo, da kad se zadovolje stvarni kreativni razlozi njihovo delo slobodno prodre ili ravnopravno participira u takvim istorijskom celinama. Dakako u veoma umanjenom obimu, ali sa istim značenjima, u našim uslovima načinjeno je pitanje da li su prestone mozaičke ikone Mladena Srbinovića opravdano postavljene u takvom istorijskom, umetničkom, kulturnom i religioznom jezgru kakva je Spasova crkva u Manastiru Žiča?\nKako je mnogostruka važnost srpskih srednjovekovnih manastira, i ona istorijska, a u jednom sloju i državno-politička, uz one one koje smo pomenuli, razumljiva su mnogobrojna reagovanja na ovaj slučaj. Činjenica da je Srbinović najpre uradio skice za ove ikone koje je crkvena vlast odobrila i po kojima su izvedene dve sporne ikone, nije dovoljna da bi se zaustavila burna reagovanja i negodovanje lokalne crkvene uprave i – što je poseban fenomen, vernika koji su ih videli. U krajnje negativnim kritikama moguće je razlučiti dva osnovna sloja razumevanja. Jedan je definisao episkop Žički, priznajući da ne ulazi u njihovu umetničku vrednost, koji zaključuje zapravo kako one ne zadovoljavaju svoju kanonsku, odnosno liturgijsku funkciju. A drugi sloj je zapravo je zapravo jedan, kako bi se to danas nazvalo, plebiscit, narodno izjašnjavanje, kada vernici iskazuju, nimalo biranim rečima, svoj krajnje nipodaštavajući odnos prema ovim relikvijama, koje to, očigledno u ovakvim uslovima, ne mogu postati.\nNe moramo se samo zapitati kako bi izgledala zapadnoevropska umetnost, dakako i ona katolička, u ovom milenijumu da se ta crkva držala ove vrste rasuđivanja. Ali se moramo zamisliti đta bi bilo, recimo, sa zadužbinama kralja Milutina da se postavilo na isti način pitanje stilskih i kanonskih inovacija u živopisima koje je ovaj vladalac naručivao od tada najboljih i najsavremenijih za to vreme vizantijskih fresko-slikara. Kako bi uopšte izgledala istorija umetnosti srpskog srednjeg veka da se na plebiscitu rešavalo pitanje stila u epohi Komnina ili u renesansi Paleologa, te nešto kasnije resavske slikarske škole, što su za to vreme sve odreda bili zapravo pravi primeri savremene umetnosti.\nApsurdno je, naravno, tražiti od vernika mišljenje o estetskim vrednostima savremene umetnosti, pogotovo u specifičnim uslovima u kojima mi danas živimo. Da bi se savremena umetnost mogla razumeti i prihvatiti potrebna su, među drugima, i dva bitna uslova: najpre visoka prosečna obrazovanost stanovništva i to njenog elitnog, građanskog sloja, i naravno faktor vremena, jer kako ono sve više prolazi, broj poklonika sada istorijskih stilova sve više raste. Dakle, sasvim je izvesno, a to nas istorija umetnosti naprestano uči, svaka dobra umetnost, bez obzira na početno nerazumevanje koje se redovno javlja, u nekom kasnijem periodu kao stil biva shvaćena, prihvaćena i – istorizovana.\nOve pouke su, danas gledano, veoma jednostavne. Veliki problm ovog vremena je to što je naše društvo ostalo bez prirodnog poretka vrednosti, moralnih orijetira, socijalnih ciljeva. Ako neko misli da Srbinovićevim mazaicima nije mesto u Žičkoj crkvi, da i to jasno kažemo, još manje je mesto ikonama koje se u tom manastiru rade u jednoj ikonopisačkoj školi koju čine tamošnje monahinje. Uz svo uvažavanje i poštovanje za njihovu želju i plemenitu nameru da svojim radovima zamene Srbinovićeve, moramo izreći i vrlo rezervisano mišljenje o stvarnim umetničkim vrednostima njihovoih radova. Jedna stvar je kanonska zasnovanost tih radova, koja zapravo i nije sporna niti je predmet ovog razmatranja; druga stvar je komplikovano pitanje koje treba da bude zadovoljeno da bi slikarske rukotvorine prerasle u umetnička dela. A upravo snažna umetnička emisija koja zrači u žičkoj crkvi ne dozvoljava tu vrstu eksperimenata unapred osuđenih na neuspeh. Kopisti i razni posvećenici zaista ne spadaju u onu vrstu stvaralaca koji bi morali da makar približno zadovolje vrlo veliku umetničku obavezu unutar takvih kulturnih ambijenata. Put kojim su krenule lokalne crkvene vlasti da rešavaju ovaj teški problem zapravo je stranputica na koju se uopšte nije smelo ni kročiti.